Thawngtha Bia lianngannak – Lianngannakthawngthabia@gmail.com\n(no title) Feb 11, 2020\nRamcar chungah a thihmi minung hna(Dying In The Wilderness) ================ Isarael mihna kha moses nih a hruaihna Pathian kamhmi kanaan ram an kal lioah kanaan ram phakkhawh loin ramcar chungah a thihmi hna kha zeibantuk lungput,ruahnak le thinlung a thurhnawmmi an si timi van zoh than tuah hna u sih. Isarael mi ramcar an phak tikah reuben le Gad mihna hi midang raldo lio ah hmunhma aa cuhmi an si i,kanaan ram an phakkhawh lonak a si.moses nih Bawipa nan zulh loin nan pial ahcun ramlak ah hi mi hna hi a kaltak than ko hna lai i hi mi vialte hi nan hrawh ko hna lai pei, a timi hna bia a si. (Nambar 32:15 )Nannih Reuben mi hna le Gad mi hna nih Bawipa kha zul loin nan pial ahcun, ramlak ah hi mi hna hi a kaltak than ko hna lai i hi mi vialte hi nan hrawh ko hna lai pei,” tiah a ti hna. Thlarau lei raldo lioah pumsa hmunhma tha le midang usapek peng duh i,hmunhma tha le mithmaitha a kawl i, ram aa cuh pengmi na si sual ah ramcar chungah a thih ding na si ko,kanmah tein i zoh than cang u sih. Isarael minih ramcar an phak tikah moses kha Izipt ram thlan a um lo caah maw thetse ram i thih awkah maw na kan chuahpi tiah an vuivaih an mawhchiat,thetse ram na kan chuahpi hi zoh tuah zeidah a si tiah an mawhchiat an zai. Pumsa ram in kan chuak i,thlarau lei ram kan panh thluahmah lioah,harsatnak kan ton i nun sivang kan lio ramcar kan phak lioah pumsa in kan nung lioah kan duhduh kan tuahmi pawl kha kan ngai i,pumsa in rak um ko u sihlaw a tha deuh tiah vuivaihnak kan ngeihpeng a si ahcun kan nun zoh than can a cuh cang. (Exodus 14:11) Moses cu an thawh i, “Izipt ram i thlan a um lo caah maw thetse ram i thih awkah hin na kan chuahpi? Izipt ram in na kan chuahpi hi zeidah a si ti cu zoh tuah ngat! Bawipa nih Izipt ramah kan that lawlaw sehlaw a tha deuh Izipt ahcun sa a um hram a um kan duh zat in rawl kan ei ramcar ramah rawl ei awk a um lo,rawltam in kan thih dih cang lai tiah an zaih i a vuivaih hna i,Izipt ram kha an zoh than i hnulei an i merh peng Izipt ram kha an ngai an duh peng hna. Exodus 16:3 “Bawipa nih Izipt ram ah khan rak kan that lawlaw seh law kan duh deuh hnga. Izipt ram ah khan cun sa um hram ah khan kan thu i kan duh zat in rawl kan ei. Sihmanhsehlaw atu cu hi ramcar chungah hin nan kan chuahpi i rawltam in kan thi dih cang lai,” an ti. Isarael mibu pi cu ramcar ah an um i an mit in zeihman ei awk an hmu lo tikah an an lungdongh i,ramcar thih dingah maw thetse ram cu a kan luh tiah an vuivaih.Pathian nih a hmangmi hna a soisel zungzal tu cu a thangchiat pengtu hna khi ramcar ah a thimi an si. Nambar 20: 4 Zeicaahdah Bawipa mibu cu ramlak ah hin na kan luhpi i hika ah hin kanmah he kan satil he kan thih ko lai? Isarael minih Moses kha an zaihnawh ti um lonak rawl um lonak rawl thalo ram kan fih tiah an zaihnawh. (Nambar 21:5 )Cun mi hna nih cun Pathian le Moses kha an zaihnawh hna i, “Zeicaahdah ramlak i thih awkah hin Izipt ram in nan kan chuahpi? Zeitintiah rawl a um lo, ti a um lo i, hi rawl thalo hi cu kan fih,” tiah an ti. Dtronomy 9:28 cu ti a si lo ahcun na kan chuahpinak ram nih khan, “Bawipa nih a kamhmi hna ram ah a luhpi khawh hna lo ca le a huat hna caah, ramlak i thah hna awkah a chuahpi hna,” tiah an ti sual hnga. Exodus 14:12 Hi bantuk thil a tlung te lai ti kha kan kal hlan in kan in chim cang lo mei? Kan in thawh i, ‘Kannih cu kan kaltak ko, Izipt mi sal si ko u sih,’ kan in ti. Hika thetse ram i thihnak cun sal si kha kan caah a tha deuh,” an ti. Nambar 14:2 Cun Israel mi vialte nih Moses le Aaron cu an zaihnawh hna; an bu ningin annih sinah, “Izipt ram ah khan rak thi u si law, a tha deuh hnga! Asiloah ramcar chungah hin hei thi dih ko u si law, a tha deuh hnga! 16 ‘Bawipa nih hi mi hna hi chiatser tein a kamhmi hna ram ah khan a luhpi khawh hna lo caah ramcar chungah a thah hna,’ an ti lai. 29 Nan ruak hna cu ramcar chungah an um lai; cun nannih lak i rel ciami vialte, kum kul ri in a cunglei keimah cungah a phunzaimi vialte kha, 32 Sihmanhsehlaw nannih tu cu nan ruak cu hi ramcar ah hin an um lai. 33 Cun nan fale hna cu mah ramcar chungah hin kum 40 tuukhal an si lai i zumhawktlak lo nan si caah nan ruak a hmanung bik cu hi ramcar chung i a ciamh dih hlantiang sifah an in lai. 35 Keimah, Bawipa, nih ka chim cang; keimah doh awkah aa pummi, hi mithalo hna hi an dihlak cungah mah hihi ka tuah hrimhrim lai: hi ramcar chungah hin an donghnak taktak cu an phan lai i khika ah khan an thi lai,” a ti. Nambar 26: 65 Zeitintiah annih cu Bawipa nih, “Ramlak ah an thi lai,” ti ah khan a rak ti. Jefunneh fapa Kaleb le Nun fapa Joshua dah ti lo cu annih lakah pakhat hmanh an taang lo. Nambar 27:3 “Kan pa cu ramlak ah khan a thi; amah cu Bawipa doh in aa pummi hna Korah bu chungah khan aa tel lo, sihmanhsehlaw amah sualnak ruangte ah khan a thi ko; cun fapa a ngei lo. Salm 106:26 Cucaah a fakmi ralrinnak kha a pek hna i, “Thetse ram chungah hin ka thah hna lai, Joshua 5:4 Cun mah hihi Joshua nih zei ruangah dah an cuarpar a tan hnanak cu a si: Izipt ram in a chuakmi pa vialte, ralkap vialte kha Izipt ram in an chuah hnuah ramlak ah khan lampi ah an thi dih. 1korin 10:5 Asinain a tam deuh nih cun Pathian kha an lawmhter lo i an ruak cu thetse ram hmun kip ah khan aa tthek dih. Hebru 3: 17 Aho cungah dah Pathian kha kum 40 chung a thin a hun? Sualnak a tuahmi, thetse ram i a thimi hna cungah khan a si. Ezekiel 20: 17 Asinain ka zaangfah tuk hna caah ramlak i hrawh le an donghnak phakter ko kha cu ka duh lo. Zumhtu khrihfa mi kan si i,Pathian nih a kan kamhmi ram thlarau / kanaan ram kan kal cuahmah lioah vawlei harnak le hnahnawhnak nih kan nun a van kan dengh tikah kan vuivaih i,kan nun kan fih i midang hna kan mawhchiat tawn hna Pathian duhmi nun a si lo,Cu bantuk thinlung put hna na ngeih ahcun ramcar chungah na thih sual lai.kan nunah midang khi a sual ngaimi le mi thalo hna ah va hmuh,hmurkaa in biatha chuak bal lo ,mi kong ceih hna rawlthaw ngaingai vaa ruat,midang kongceih hna i i nuam ngaingai ,midang nun va tah peng Pathian chihti thuhmi hna soisel peng,an nun a tha lo an chimmi ka ngai huam lo tiin vuivaih pengnak na nunah a um a si ah le midang nun va tah pengnak le Pathian bia phuangtu hna le Pathian riantuannak soisel tu pengnak nun na ngei ah cun a tu tein i zoh than ramcar chungah na thihnak hnga lo,Kanaan ram na co nak hnga ,midang nun na tah tawnmi le midang na kutdonghna sawh i midang sualnak na hmuh tawnmi le Pathian riantuannak na soiselmi hna kha nangmah le nangmah i zoh law ramcar thihnak chungin chuak i timh cang u sih.Cu bantuk nunah na um sual ahcun na nun kha nangmah tein i zoh than a cuh cang.Na thlarau a thih venak hnga lo na nun i zoh than midang nun ah a vuivaihmi na si maw,mah le mah nunah a vuivaihmi na si maw ,Pathian riantuannak na cohlang khawhlo vuivaih maw,tha tein na nun i zoh than tuah caan a liam hlan ah le na thih hlanah khi kalei orhlei,kehlei minung thalo nak lawnglawng na thluak le na thinlung ruahnak le na chimrelmi ah ai tel i vuivaih nunah na um sual maw cu bantuk mi cu hible ah kan hmuh ramcar chungah a thi mi pawl an si,ramcar chungah thih na duh lo a si ahcun vuivaihnak le phun zaihnak, Bia chiakha,thinlung chiakha ruahnak chiakha,lungput chiakha,Pathian bia zei rello nak nun chungin thlacam in teih i zuam hna u sih.isarael mi kum 20 cung poah lungput chiakha mi poah ramcar ah an thih dih.ramcar ah a thih ding na si ve sual maw ,i zoh than caan a cuh cang. Thlarau ram lei kan kal lioah taksa pumsa duhnak khi kan zoh than tawn taksa ramah um ko ning law a nuam deuh lai,thlarau ram duhduh in nun khuasa a ngah fawn lo,kan ti i lung awttawm in an um tawn,thlarau ram kan kal i vawlei harnak kan cungah a tlung tikah kan vuivaih i kan vaihvun tawn i pumsa duhduh tuah lio can hna an ngai i duhduh biachim holhrel mikong ceih mi thangchiat hna khi a nuam an ti lio can te hna khi an ngai than,cu bantuk nun cu ramcar harnak cu a si,cu bantuk chungah na um lio ko ahcun lam kawl ding a si cang ramcar chungah a thimi ah tello dingin pathian bia in luatnak kawl a herh. Na nunah mipiangthar timi le Pathian riantuannak soisel duh ngaimi lungput Pathian nih a hmangmi minung zohin soiselnak le midang nun va tah pengnak lungput ruahnak ziaza na ngeih peng ko cun ramcar chungah na thih lai.na thih lonak dingah Pathian biatak in zeitin kar ka hlang lai timi kawl a hau i luatnak na hmuh kho lai. Nangteh ramcar a thimi thinlung ruahnak lungput na ngeih sual ve maw,nangmah le nangmah in zoh than a cuh cang a can um lio ah can tha kawl thiam hna u sih. Feb 11, 2020\nThe Journey Begins Feb 10, 2020


Trump he Riantuanti NJ Gov.Chris nih Donald Trump Cu Solhphelh bia A Chimh – Thechinlungnews\nTrump he Riantuanti NJ Gov.Chris nih Donald Trump Cu Solhphelh bia A Chimh\nKan caan aa khat lo caah,Nizan ah zan hmasa ah President Donald Trump hawipa Former New Jersey Gov. Chris Christie nih achim ningah cun, President Donald Trump nih hin ka sung ko ti hi a cohlang awk asi ko cang, Biden nih a ka tei ti hi tha tein a pawm khawh ding asi ko cang tiah “Prime Time” ah a chim. A diklo mi mee thlaknak a um tiah langhter lengmang mi nih hin zeipipa thlennak a chuahpi ti lai lo, a ti ve hawi cuh!\nA tu cu an kan tei ko ti hi cohlang thiam caan asi cang. President Trump nih aliamcia kum chung teinak a rak hmu I, a tu cu midang nih teinak an hmu ve. Cu cu politic kal phung cu a si. Nihin ah kan tei hna lai, thaizing ah an kan tei than ve ko lai ti cohlang thiam hi a tha. Cu caah tutan thimnak ah hin President Trump nih ka sung ko ti hi a cohlang thiam ve awk asi ko cang tiah a chim. CNN\nRELCHAP>>>>>> John Ratcliffe hi US ah Intelligence Agency 17 cungah hruaitu a si i, intelligence Agency dang dang hna cu a duh ning bantuk in a Access khawh dih mi hna an si. Agency 17 an bia le hla zei poah kha a theih khawh dih i, a duh ah cun thil sining vialte a zoh dih khawh tinak a si. Director of National Intelligence John Ratcliffe nih thawngthanhnak a tuah ning ah cun, ramdang lei in US Election 2020 ah a thlak mi le buainak tampi a tuah mi an um ti confirm a si cang tiin a phuang cang.\nMah ramdang a ti mi ah hin China, Russia le Iran hna an si. Mah ram pathum hna hi 2020 Election ah an i thlak an I tel ti fiangtein thei/confirm a si cang tiin a chim..Director of National Intelligence office nih mah thawngthanhnak hi an tuah i, Cun kum 2018 ah Executive order bantuk in last minute (A dawngnak ah) DNI Director John Ratcliffe nih Intelligence office statement hi President Trump kut ah an ap dih cang.\nDirector of National Intelligence John Ratcliffe nih a chim mi cu, Foreign/ramdang nih US 2020 election ah an i thlak ti fiangtein theih a si cang caah President Trump nih zeibantuk biakhianak a tuah lai ti cu zoh a si cangNatein President Donald Trump nih mah kongah tu tiang zeihmanh a chim lo i, Director of National Intelligence John Ratcliff nih a chim mi cu, atu cu zeipaoh fiangtein theih a si cang i,\nmah bantuk in ramdang nih US election ah an I thlak ti fiangtein theih a si cang caah President nih Executive Order hmang aa tim maw thil dang a hngak rih hna lai tiin a chim. Caan a hmuahtawt tuk cang caah cawlcangh zawk zawk cang a tha tiah titu an I chap chin leng mang cang tikah mi tampi um sia rem lo in um dih a si cang. Jan 6 khi mitthlirh in a um ko cang hih! Source-Theepochtimes\nBe the first to comment on "Trump he Riantuanti NJ Gov.Chris nih Donald Trump Cu Solhphelh bia A Chimh"


Kumhnih Chung Chinram Ah Kum 5 Tang Ngakchia 994 An Thi - THE CHINLAND POST\nKumhnih Chung Chinram Ah Kum 5 Tang Ngakchia 994 An Thi\nSalai Cung Cung|2019 March 25| 2017-18 kum, kumhnih chung Chin ramkulh ah ngakchia kum 5 tang minung 994 an thi tiah Chin ramkulh Ngandamnak zung in kan theih.\n“2017, kumkhat chung Chin ramkulh ah ngakchia kum 5 tang a thimi 354 le 2018, kumkhat chung ah ngakchia a thimi 640 an si, kumhnih chung ah a thimi zapi 994 an si. An thih biknak a ruang cu Pneumonia, thla tlinglo, pound tlinglo, le Birth Asphyxia (thawphihnak a siloah mahhngal loin umnak) an si” tiah Chin ramkulh ngandamnak zung in Assistant Director Dr. Sharon Par nih The Chinland Post ah a chim.\n“Hi pathum cu damh khawh ding mi lawngte an si. Tahchunnak ah Cancer zawtnak tibantuk cu damh khawh a si lo, nain mah pawl zawtnak hi cu a caanhman tein le ningcang tein thlop ah cun damh kawh ding lawng te an si. Pneumonia zawtnak pawl hi an ngeih leh cangka tein sii-inn asilole ngandamnak lei rian a tuanmi sin ah kalpi colh a hau. Asinain mitam deuh nih an hngal ti lo. Cun thlatlinglo pound tlinglo timi cu naupawi lio ah siibawi asilole ngandamnak lei riantuantu hna sin ah kal lo in mah le duh ning paoh in sii an eidin caah hi bantuk a chuak. Ei le din i hramh khawh lo ruang zong ah a chuak fawn. Nu naupawi lio ah a tlawmbik voi 4 tal siibawi asilole ngandamnak lei riantuantu hna sin ah i zohter a hau. Asphxia timi cu cawnnak ngeilomi sin ah nau an ngeih tikah nau tha tein zohkhenh zia an thiam ti lo caah thihnak hi a tam” tiah a chimchap.\n2018 kum Chin ramukulh ah kum 5 tang ngakchia a thimi minung 640 an si i a thih bu in a chuakmi hi minung 241 an si. Milu sining zat tuakchih in kum 5 tang ngakchia tambik an thihnak peng cu Kanpetlet, Matupi le Mindat peng an si tiah kan theih.\n2017 Chin ramkulh chung kum 5 tang ngakchia zapi minung 61811 an si. 2018 Chin ramkulh chung kum 5 tang ngakchia zapi minung 62018 an si tiah Chin ramkulh ngandamnak zung in kan theih.\nPrevious Thantlang Dinti Laknak Riantuan An Thok Bal Lo Caah Khuami Cheuhkhat An Lungrethei\nNext Bungzung Bi-let-me Sehzung Riantuantu A Voihnihnak Tender An Auh Than Lai


A Nungak Thing A Thah Hnu Ah A Thluak Le A Thin A Khawih I A Eipiak Than – Onlinenungak\nA Nungak Thing A Thah Hnu Ah A Thluak Le A Thin A Khawih I A Eipiak Than\nSeptember 2014 ah khan United States, Indiana tlangval kum 39 mi Joseph Oberhansley nih cun a nungak nu thin cu a thah hnu ah a sa a ei ruang ah an tleih. Cuti bantuk a thah hnu i kum 6 hnu 2020 ah a kongkau cu an van theih fian i a thihhlan lo chung thawngthlak ding in biakhiah nak an tuah piak.\nTommy Jo Blanton kum 46 minung he an piat hnu ah a um nak in innkhar cu bohpiak in a nungak thing Tommy Jo Blanton cu faktuk in a vuak cuhnu ah a tleihhrem than i a thah than ti a si. A nungak nu thi cang mi cu a thin le a thluak a chuah i a ei than. Mit bak i a hmutu nih an chim ning in Joseph Oberhansley cawlcangh ning cu ‘Horror movie’ nak zong in tih a nung deuh ti a si.\nA cawlcangh ning le a um ning vialte cu tih a nun tuk caah rianrang tei biakhiah piak colh cu tha an ti lo ruang ah, duhsah tein bia an ceihpiak hnu ah hi bantuk in hremnak an pek mi hi a si.\nAn konglam an dothlat hnu i an theihthan mi cu hlanlio ah nungak pakhat a rak thah cang ruang ah, Utah thawng inn ah kum 12 chung an rak thlak cang mi a si. Hipin ah hin a mah a hringtu a nu zong meithal in a kah cang hnu ah a mah le a mah zong i thah a rak i tim lengmang cang mi minung a rak si ti si.(The Sun)


Lungthli Tum: Kan Hlam Than Tawn(Part 1)\nApril thla dih lei a si cang,May thla thawk ah India lei kal ding ka si.Voikhat zaan lei cu ka hawi nu nih,'Apaw,thaizing ka naupa te puai a si lai. Nungak le tlangval cu saikel in kal a si lai,na ra ve hrim lai kha.Chuncung tham cu nazi cheu long dakaw a rau ko lai cu' a ka ti ko. Hakha ah cun zeidang tuah awk cu um ve lo caah 'elaw' ka ti colh ve.\nTuan tein Chuncung phak ding a si caah zing 6 ah i thawh ding ti a si. Zing ka tho, ka saikel hna ka thianh dih hnu ah ka hawi nu te inn lei cu ka rak thawh ve. Tlangval nih nungak pakhat cio pherh ding ti a si,'Hmmm,hodah ka pherh hnga, khi nu(Jenevy) te khi sisehlaw aw!!!' tiin ka lungthli tein saduh ka that len (Jenevy hi ka rak chon ngam bal lo nain ka rak theihnak a sau cang, a min cu tangkua ka kai in ka rak theih cang. Kan mah nitlak lei Zophei ah cun a lar ngai).Ka hawi le zong nih Jevevy pherh cu an rak duh cio.Tlawmpal ah ka hawinu nih 'Khah,kal cang hna u sih. Avi,nang cu Apaw nih in pherh ko seh'a ti ko ai. Kaa nuamh khawh ning. Ka saikel cung a kai bak in ka mawngh colh,midang sin ai thial sual lai ka phang.\nHmaitonh in bia kan ni ruah bal lo nain sangkhat um kan si caah kan konglam cu kan ni theih pah ve ve. Kan biaruah a tluang. Lam hmai lei zoh loin ka hnu lei ka bih caan tam ngai,a chel ah lam hna ka pial sual deng leng mang.Capo hna kan seih i a niih kau ah hin zoh a nuam, a-aw hrim nih phun dang tuk in a ka nuamh ter. Chikhat te long bia kan ni ruah rih nain zeitluk tluangtlam le lungthiang dah a si ti ka rak theih khawh.Voidang Chuncung ai hlat ngai in ka rak theih mi kha tu ah cun a naih khun in ka theih.I theih manh hlan ah Chuncung kan phan ko. Kei Hakha lei mi rak donh than ding a si caah kir than kai timh,nazi pakhat te hmuh lo ding hmanh khi tuar a har ngai cang.Amah zong nih aka kawm ngai ve ko cang rua,'Rak kir than colh mu,nang lo cun ka um har ngai lai hi ' tiin bia a ka cah ta.


Pu Chum Ling Te Pa fa Tihnak kong ah an Konglam ti hi hin Langhter a Si Cang (Zaangfak tuk pei an rak si hi) – Kawltu Team\nPu Chum Ling Te Pa fa Tihnak kong ah an Konglam ti hi hin Langhter a Si Cang (Zaangfak tuk pei an rak si hi)\nJanuary 30, 2021 January 30, 2021 Pu Tawn Mang\nSalai CK Parual nih cun hi ti hin Pu Chum Ling le a fanu tihnak kong ah fiang tein an konglam a langhter. Zaangfak tuk an si. Bawipa nih hnem hram hna seh! Vanchiat tak tak khi a si.\nKa Uchum, zei ton dah kan ton than ee !! Nai te ah nafar (kanu) nih mual a kan liamtaak. Atu ah nang le Ente tiin nannih pafa nan si. Na cingla rualchan nih kan in hngatchan mi kan suttungpi na pur ruangmang ai maw cu kathin. “Liam ai kun ulaw sianlo ka Uchum le Ente…\nKa Uchum kan chungkhar caah a thlum-al i nun a siangtukmi….kanu kan sin i ai tthen caan in kan ruun-inn na rak phan i, Hakha lei na kir lai suimilaam caan tiang kan inn ah a rak ra in a rak kan chawnbia tami..\nTluang tein pei Hakha na ruun-inn nan pafa in nan phan lai mu ti kan ruahlio ah lungthli ruahlo hi ton nan ton thawng kan theih cu ee..kan thin mei bang a liin i lungchung tilet bang a tho ee. Kanu he nan pafa tein vai tong ulaw ee..kan sining na hmuhdih mi vialte kha lungsiaherh lo ding tein vai chimruah ne u mu..ka Uchum, mi ttha le dawt thiamte ee”\nBiafianh: Ka Uchum te pafa hi Tlangpi ah caan sau nawn an caam hnu ah tuzing kha Halkha lei ah tlun an i thawh. Timit in Hakha lei von kainak zawn helham ahkhan poipang an tonnak hmun hi a si.\n2021 January 30,Tuni ah lairam ah vanchiatnak fak tak tak kan tong. Video link zong a tanglei bik ah a um lai. Hi ti hi The Hakha Times nih cun langhter: Thantlang lei (Tlangpi in a rak i thawh mi) Parado motor in a rak i thawh mi Pu Chum Ling (Tlangpi) motor aa let.\n“A fanu le Pu Chum Ling cu January 30 zaanlei suimilaam 2:30 tluk, Hakha in meng 4 hrawng hlatnak, Timit cho ah aa let i an thi,” tiah Health Volunteers Group in tuanvo ngeitu Pu Chan Hrem nih The Hakha Times ah a chim.\nPu Chum Ling motor hi kan hnuleite zong ah Thantlang Pu Thang Hrim Sia zuatnak pawng ah a motor aa let i minung 2 an rak thi bal. Aa hliam mi zong an rak um. Source: The Hakha Times\nThe Hakha Post nih cun hi ti hin a langhter ve.Breaking News: Thantlang peng, Tlangpi khua Pu Chum Ling le fanu motor khawnsualnak in an nunnak a liam.Thantlang peng tlangpi khua Pu Chum Ling Motor cu Hakha lei a rat lei ah, Hakha khuapi phak lai, Keivang zuan pawng ah a tla i minung pahnih (2) an thi tiah kan theih.\nAn ruak cu Hakha sii-inn lei ah an kalpi hna. January 29 (nizan) zong ah Matupi le Razua kar ah motor aa let i, minung pakhat a thi tiah theih chap a si. Thawngpang tling in thang than khawh kan rak izuam than lai. Source: The Hakha PostVideo link ka hin van zoh. https://www.facebook.com/hakhatimesdailynews/videos/pcb.197034002166697/3853719678076250/\n← BREAKING NEWS: Timit cho i aa Letmi Pu Chum Ling Motor aa Let (VIDEO)\nMawttaw aa Rawh ning Accidentnak Photo Pawl →


Hawikom Tha Chizawh Le Vok Tuanbia – VAURAWNG\nHawikom Tha Chizawh Le Vok Tuanbia\nJanuary 27, 2019 vaurawng.com Article, Theihtlei 0\nHawikom Tha Chizawh Le Vok Kong\nHlan ah Chizawh le vok an um i, pakhat le pakhat ai dawt taktak mi asi.\nNikhat cu Chizawh le Vok cu lam an leng i, ruah lo pi in Ram vaipa nih rap a tuahmi khur chungah Chizawh kha ruahlo pi in a tla diam ti si. Cu tikah chizawh te nih khur thukpi chung cun zeitin dah ka chuah khawh hnga tiah hecah tiah ai zuam len, asinain khur chung in a chuak kho hrimhrim lo.\nCu tikah Vok nih hri a sau ngaingai mi pakhat a va kawl, hri a hmuh tikah chizawh te a tlaknak khur ah cun a ra i, Chizawh te nih khur chungin ka chuak kho cang lai tiah ai nuam tuk. Chizawh nih vok cu hri kha van thlak law ka rak kai lai tiah a ti. Cu tikah Vok nih hri cu a dih lak in khur chungah a hei thlak.\nChizawh nih ka chuak kho cang lai tiah ai ruah mi cu thiset cungah thlet mi ti bantuk ah ai cang diam. cu tikah chizawh nih thinhang ngai in Vok cu “mah bantuk in hri na thlak ahcun zeitin dah ka kai khawh lai” tiah a hei ti.\nCu tikah vok nih cun chizawh cu zeitin dah ka tuah kun lai tiah a hei hal i Chizawh nih a leh mi cu “hri a par pakhat kha na tlai lai i, a dang a par pakhat kha khur chungah na thlak la, khur chungah a tla mi hri par kha kai tlaih lai i, a cungah nangmah nih na tlaih mi hri khan na ka dawh lai cu” tiah a hei ti.\nCu tikah vikvak tiah Vok cu khur chungah a zuang i Hri cu a hei char i “Kha zeitin dah ka tuah lai chim” tiah a hei ti. Chizawh cu zei chim awk hngal lo in a tah hna chuak pah. Asinain vok nih a cungah a ngei mi lungput a hmuh tikah ai nuamh tuk nak ah a mitthli tlak pah in vok cu a hei kuh.\nMah tuanbia nih a chim duh mi cu “cheukhat minung cu theihhngalhnak, fimnak le thilti khawhnak an ngei lo, asinain mah bantuk minung hna nih na nun chung na pawngah dirpi in “chiatni na ton ah siseh, thatni na ton ah siseh, harnak na ton ah siseh, lomhnak na ton ah siseh” a zungzal in hmunkhat ah an umpi pengtu kha an si ti mi fim a kan chimtu tuanbia asi.\nTulio Kawlram A Hnin Dihtu Video\nPuai 16 Chungah Goal 300 Deng A Goal Khotu Benfica Nu Pumpululh


Tu ni cu lawmhnak ni a si – Chin Model\nHomeUncategorizedTu ni cu lawmhnak ni a si\nTu ni cu lawmhnak ni a si\nFebruary 13, 2020 Chin Model Uncategorized 0\nMiphun thanchonak ding caah ti in ngeih chun thawhtu Hawikom rual minung (10) nih Chin Education Service (Amazon) Company Ltd., cu dirh a si i Amazon Private School cu kum 2015 ah rak dirh a si. Hawikom rual hna cu: 1) Martin Kam Lo, 2) Ni Cung Thang, 3) William Khen Chum Bik, 4) Rollin Chan Lian, 5) James Ngun Hre, 6) Peng Thang, 7) Chan Thawng Lian, 8) Harvey Van Bik, 9) Ram Ceu Hnin le 10) Salai Jacob Thang an si.\nLai miphun thanchonak ding ah Newland nih Laica an kan serpiak. Newland hrinsor a simi John le Diana nih Amazon siang inn saknak caah tampi an kan bawmh caah High School tiang kai khawhnak tiang inn kan lim caah kan i lawmtuk. Tu ni cu Siang Inn thar onnak kan tuah. Lawmhnak in kan khat.\nSiang inn a kan on piaktu 1) Newland Building – Diana, 2) Solomon Van Hre Building – Zo Bawi, Jodi Building – John, 3) Brothers Building – Rev. Dr. Za Khar le Amazon School Signboard – Martin Kam Lo hna an si. Siang inn kong he pehtlai in Amazon siang inn Chairman Rev. Ni Cung Thang in bia chimnak a ngei. Siangakchia nih Amazon Anthem (Phun Lian Cung phuah mi) an sak cu a sung lawi ko.\nAmazon siang inn onnak ah a kan telpi khomi special guests nan dihlak cungah kan i lawm tuk. Pathian nih thluachuahnak in pe ko hna seh. Cun siang cachim nan dihlak cungah kan i lawm. Nan i zuamnak thawng in Miphun caah zohchunhtlak siang inn a hung si. I zuam chin ko uh! Pathian nih an kan um pi ko. Nu le pa nan dihlak cungah kan i lawm. Nan mah thawng in le cawnpiaktu S/m thawng in kan siang inn cu Chinram siang inn ah a tha bik tiah an kan ti. Pathian nih kan umpi ko seh.Credit-Jacob Thang\n“ Lei Cung Phung “ concert tickets cawk khawh asi cang


CHIN MIPHUN NIH HRUAITU TTHA KAN HERH BIK CAAN A SI – The Chinlung Post\nCHIN MIPHUN NIH HRUAITU TTHA KAN HERH BIK CAAN A SI\nMarch 14, 2021 admin Chin 0\nChin Miphun Nih Hruaitu Tha Kan Herh Bik Caan Asi. Chin mipi kan pawcawm nak nganbik hi cozah rianṭuan le lothlawh rianṭuan an si. 2014 census (သန်းခေါင်စာရင်:) nih Chin State ah cozah rian a ṭuan milu 15,697 an um tiah a ṭial. Nain nihin ah CDM tuah ruangah pawcawm nak nganbik pakhat asi mi a rawk. Cozah rian a rawh ruangah a dangdang sipuazi le pawcawm nak tampi zong an rawk, an ngol i kan mipi harsatnak fakpi an ton cuahmah.\nCucu sipuazi lei harnak (economic crisis) kan timi cu a si. Kan mipi le mino hna nih lamzawh in Kawl ralkap cozah duh lonak an lanh ter. Thlakhat le cheu bak ralkap cozah duh lonak (peaceful protest) an lanh ter cang. Lamzawh ruang le CDM tuah ruangah bochanmi kan mino hna tampi le cozah rianṭuan pawl tleihkhih, hrem le velh an ton cuah mah. A cheu cu ralkap le palek nih tleihkhih ding in kawl cuahmah an si.\nMi tampi tihphang in an i thup, asiloah chungkhat nupi fa kal tak in an zam. Cucu ramkhel harnak (political crisis) kan timi lengmang mi cu a si. Hi dirhmun a simi sipuazi le ramkhel harnak kan ton cuahmah lio ah kan Chin ram le miphun a kilkam kho tu ding Chin miphun hrawitu le cozah kan herh hrimhrim. Cucu a tang lei bantuk in kan tuah khawh.\nPakhat nak, buukip le party kip fonh mi “Interim Federal Chin State Government” (IFCSG) (ကြားဖြတ် ချင်းပြည်နယ် အစိုးရ) kan dirh khawh. IFCSG kan dirhmi nih Kawl ralkap tangah kan him lo timi le kanmah tein kan ni zohkhen kho ko timi biafak kan chim a si lai. Pahnih nak, a fekmi federal ram ser khawhnak caah IFCSG nih “Federal” kan duh le duh lo lanhter nak“Referendum” kum khat chungah kan tuah piak seh. Referendum ah teinak kan hmuh ahcun federal cozah ser khawhnak “political legitimacy” kan ngei lai.\nCucu vawlei cung zei ram hmanh nih an kan al kho lai lo. Pahthum nak, nihin ah Kawl ralkap le CRPH nih Federal kan cohlan tiah fiang tein an chim. IFCSG dirhnak in Kawl ralkap le CRPH an thinlung kan hneksak hna zong a si ve. An ni biatak a si ahcun IFCSG an cohlang hrim lai. Kawl ralkap nih a cohlan lo zongah CRPH tal nih cun a cohlang hrim lai.\nTulio dirhmun zoh tikah kan mipi nih miphun hrawitu le kilkamtu kan herhbik lio caan a si. Ngaktah bang mi phun dang hrawitu hnu a zul peng ding kan si ti lo. A donghnak ah nu ei pa ei bang buhṭhing le mehṭhing a kan eiter ṭhan ṭhiamṭhiam ding an si ko. A luan ci akum 70 kan tuan bia nih fak ngai in a kan chimh cang. Credit: Rual Lian Thang\nMAH LE MAH I RUN VENNAK LE A NEEM NAK LAM\nMIZORAM AH A ZAMMI KONGLAM A PHUAN CANG


Kurt Cobain guitar Le Angki Leng le custom guitar Cu Leilam Ah AN Tuah Lai – Zion Tlang Media\nKurt Cobain guitar Le Angki Leng le custom guitar Cu Leilam Ah AN Tuah Lai\nOctober 15, 2019 admin Minthang\nNirvana MTV unplugged ah Kurt Cobain Angki leng hruakmi Olive green cardigan le a custom guitar pakhat cu Aawngbali ah an tuah lai. Julien’s Auctions nih nilini ahkhan mah hi kong hi a chim, Kurt Cobain angki leng, A custom Fender Guitar, 1993 ah rak tuahmi cu Aungbali ah tuah a si lai tiah a chim, Cobain nihhin a custom Fender Guiter hi Nervana ‘In Utero Tour’ ahkhan a rak hman.\nCobain-a kawrlum an lilam tur hi Roy Wilkins Auditorium, St. Paul, Minnesota-a Dec. 10, 1993-a MTV Unplugged-a a hak kha a ni a, hemi rual hian Bob Dylan, Eric Clapton leh Bruce Springsteen-ten an kut ngeia an ziak hlathu (lyrics) pawh lilam a ni nghal bawk ang.\nCobain angki lum awngbali an tuh dingmi hi Roy Wilkins Auditorium, St. Paul, Minnesota ah December 10, 1993 ah MTV unplugged ah a rak I eihmi kha a si. mah he pehtlai in Bob Dylin, Eric Clapton le Bruce Springsteen hna nih an kut bak in a tialmi hlabia (lyrics) zong awngbali ah tuah a si chih lai. October 25 le 26 ahkhin awngbali hi tuah a si lai. Cobain a guitar, Turguoise-bodied left handed guitar hi kum zeimawzat cu Rock and Roll Hall of Fame ah mizapi hmuh khawh in an rak chiahmi a si. a tang ah cadang rel ding a um\nJapan Thlichia Ruangah Hartong mi Chanhchuahnak Rian Ah Cozah Nih Minung 110,000 A Thlah hna.\nJapan cozah nih Thlichia, typhoon Hagibis nih chiatnak a tluntermi ah harnak tongmi hna bawm ding le chanhchuah ding ah minung 110,000 a kal ter hna. Thlichia hran ruangah a thimi hna hi nizang tiang ahkhan minun 43 an tling cang. Chief cabinet secretary Yoshihide Suga nih nizan ah press conference a tuahnak ah chanhchuahnak rian hi Police, firefighter le coast guard pawl nih tuanvo an lak tiah a chim. Thlichia ruangah rawhnak a tlungmi ahhin minung 200 lengkai nih hliamhma an tuar.\nThlichia hi Ruah he a si caah hmun tampi ah harnak a tlung, Prefecture 12 ah vawleimin le Vawlei tawlh hmun 48 ah a um, Tiva pi pa 9 ah ti a lian, Ruah faktuk in a sur caah Central le northern Japan ah In zeimawzat umnak tha lo in a hrawh, Tulian tuarmi hna hi Helicopter hmang in chanhchuah an si. Local Cozah pakhua nih tutan chiatnak a tlungmi ah Self Defence Force bawmhnak an hal, an lakah Tokyo le Nafano zong an I tel, Defence minister Taro Kano nih harsatnak a tongmi hna bawmh le chanhchuahnak rian tuan ding in Ralkap 31,000 kalter an si tiah a chim.\nPathian Ni ahkhan Thlichia ruangah Vanlawng 800 lengkai cancel a si, tuchun khan domestic Vanlawng cu phung ningin zuanter a si. Factory zeimawzat nih rian an tuan kho lo, Vanlawng zuar ter lo mi hna lak ah Toyota Motor Corp, Nippon Steel Corp le Sapporo Holding Ldt hna an si. tutan thlichia hran ruangah chiatnak a tlungmi hi dikthlir in theih a si lo, Insurance lei nihcun thil a hrawhmi hi Dollar Billion 5- 10 hrawng a si lai tiah an chim\nPrevious Post:Neymar Hliam A Tuar Caah Chuah A Haumi A Si\nNext Post:Simone Biles A Lianngan Bik Ko,World Record A Siam Cang


KING MAKER SIHI CNLD NIH AN BAWMH MI A SI BY TIAL THANG KHA – The Chinlung Post\nAugust 7, 2020 admin Chin 0\nCNLD nih a bawhmi cu kanmah teinak kan hmuh ahcun king maker kan si lai ti khi asi. Lairamthang bia cun rawlhrawm a kan sawm lai ti khi asi. rawl kawh kan si lai i kan duhmi rawl a kan dang hngatu sin paoh ah kan kal lai. kan kal lai ti khi an bawmh mi cu asi. Phun dang cun USDP zong nih amah lawng in cozah a ser lai lo.\nCun NLD zong nih amah lawng in cozah a ser kho ve hlei lai lo i kanmah an kan sawm a hau lai. Cuti an kan sawm tikah federal a kan petu sin paoh ah kan i fonh lai ti khi si. NLD an doh nak bik zong cu federal kong zeihmanh a pilicy ah a um lo ca ah khin asi. Asi ahcun a fiang bak mi cu USDP hi an rak i ruah chih mi asi ti cu a fiang ko lo maw.\nUSDP nih hin Democracy phung a duhlo cu kanmah nakin nan theih deuh cio ko lai. a dongnak ah CNLD nih hodah siangpahr an ser ding mi cu asi ti ahcun Min Aung Hlai asi. Min Aung Hlai nih cun maw federal Democracy cu a hei kan tuahpiak hnga khuaruah har ngai asi. By Tial Thang Hakha\nTheih aphumi US Bawmhnak kong relchih:Cozah Bawmhnak Kan Hmu Deng Maw? White house chief of staff Mark Meadows, Secretary of Treasury Mnuchin, Democrats Senate leader Chuck Schumer le House Speaker Nancy Pelosi hna cu cozah bawmhnak kongah nichiar te tonnak an ngei nain tuchun tiangah kap hnih lungtlinnak an ngei kho hlei lo. “Thaizing tiangah biachahnak kan tuah khawh lo ahcun hmai zarh chung zong congress meting ngol loin kan pehzulh lai” tiah Senate Republican hruaitu McConnell nih a chim.\nA tlangpi in kaphnih lungltinnak a ngeihmi cu, avoi 2nak bawmhnak chek minung pakhat $1200 le fale minung pakhat ah $500 timi kha cu an lungtling, a tam hmanh a tam deuh kho. Republican Senator Marco Rubio hruainak in Senator minung 5 nih ngakchia cu minung pakhat ah $1000 tiang ngah dingin bill thar an chuahpi. An lung a khah khawh lonak phaisa phawtzamhnak kongah a si.\nA tlang pin in State cozah bawmhnak, federal cozah nih zarhkhat ah $600 chapmi bawmhnak le sianginn onnak caah fund peknak kongah a si. President Trump nih kap hnih hnatlaknak tuzarh chung in a ngeih khawh lo ahcun rianngei lomi zarhkhat $600 chap chihmi cu executive order chuah in ka pek hna lai” tiah a chim. Credit: Salai Lairamthang


President thimning kong NLD bialehnak – Lai Lungrawn Post\nOctober 6, 2020 admin Thawngpang\nTutan thimnak ah party pakhat lawng nih bahu (Union Parliament) ah zatceo nak tamdeuh thutdan(seat) an ngah lai lo i ttangtti cozah(coalition government) kan chuahter lai tiah Tlangcung Party pawl nih kan chimmi cu NLD nih an kan al, phunghrampi ningin a si kho lo an ti. An chimmi a dik maw dik lo hun zoh hna usih.\n1. “Kum 2008 Phunghrampi hi Presidential System a si (Parliamentary System a silo) caah ttangti cozah a um kho lo” tiah an ti. Kan Phunghrampi hi PS cu a si maw? si lo. Asi ah zei system dah a si kun? cawhhrup (hybrid or mixed system) asi. Semi-Presidential System zong a si lo (Eg. French, Russia). CIA Work Factbook le NationMaster tbk buu hna nihcun kan Phunghrampi cu ‘Parliamentary Republic’ timi cazin ah an khumh. Asia Foundation nih cawhhrup(hybrid) tiah a ti i International-IDEA nihcun ‘Assembly-Independent’ tiah a ti.\nPresidential System i a muru bik cu cozah-lutlai (head of executive) kha mipi thimfung (popular vote) in dingteo in thim kha a si. Parliamentary System (PS) phung timi cu mipi nih direct in cozah/lutlai kha direct in thim loin Hluttaw nih indirect in thim kha a si. Cu tahfung in kan zoh ahcun 2008 Phunghrampi(president thimning) cu PS phung a si i PS phung a silo. A riantuannak (functioning) belte ah presidential system a lawh deuhnak tampi a um ve ko. (Atang ah screenshot in ka langhter i ka paper zong PDF in ka thil chih). Asinain President thimning phung lawng kan ceihmi a si ko caah cuzawn ahcun PS phung si lo i PS phung a si deuh.\n2. Phunghrampi-2008 ningin president thimfung thlakning kongah, absolute majority phung si loin plurality in a kal caah President thimnak caah zatceo nak tamdeuh (333) theng a herh lo timi kongah, Hihi a palh lo nain a dik thlu lo. Absolute majority (timi 50+1%) hnatlaknak a herh hrimhrim tiah tawhhrenh(threshold) a um lo nain phu hnih in aa tthenmi vote thlaknak poh ahcun cu phung cu amah tein (automatic in) a kalmi a si ko. Plurality system cu phu 3 in a cunglei ah vote aa tthen lawngah sullam a ngei khomi a si. Pydaungsu Hluttaw (664) ah vice president pa 3 nominate an si lai nain vote hi phu 3 ah aa then lai lo. Phu hnih lawng a si ko lai. Thutdan(seat) tambik a hmumi party phu le(versus) dir-onhtu opponent party neknawi (minority parties) pawl tiin phu hnih in aa then ko lai. Cucu vawleicung phung a si.\nTahchunhnak ah party (A) nih Hluttaw 664 chungah MP tam bik a ngah ko nain zatceo nak tamdeuh 51+1% (333) a ngah hnga lo; cu buin party dang pawl aa sawm fawn hna lo ahcun a taangmi party/phudang vialte ifonh hna sehlaw Party(A) nakin MP tamdeuh an si lai caah anmah nih president(cozah) an thim khawh ko, cucu minority government ti a si vawleicung ah a um lengmangmi a si.\nBiafunnak— Party (A) nih zatceo nak tamdeuh (333) a hmuh khawh lo zongah a vanthat ahcun cozah ser khawh cu asi ko nain a him (secure) lo. A neknawi pawl dihlak fonh ah NLD nakin an tamdeuh lai caah cu hna nih minority government ser khawh caah a riskly tukmi asi. Cucaah zatceonak tamdeuh hmuh lo buin Party-A nih party dang(tlangcung party) sawm loin risk a la ngam hrim2 lailo.\nTahchunhnak ah ‘C’ timi nungak nu tlangval(A) a uar nain ‘A’ nih a uar ve lo i tlangval(B) tu nih cunu cu a uar. Nungak(C) zong cu va ngeih a duh cang tikah zeitindah a tuah kun lai? Amah a uar lotu (A) cu maw a fanh lai a uartu (a helhtu) B cu dah a vat lai? (A) nih a helh/uar lo caah “(B) seh ka vaat ko ne” ti sehlaw a palh lai maw? Credit: Salai Ceu Bik Thawng\nSui Hlei Tial Cu Thlanmual Ah Vui Loin Lamkam Ah Vui A Si A Tuar Har Tuk Lai Mu


Big Congratulations; Van Hlei Sung – The Cherry Par\nBig Congratulations; Van Hlei Sung\nMizoram ah Kan mah Laimi kan fanu nih Hlasak thabik thiambik Award a kan hmuh piak mi hi kan lawmhpi hringhran. Mizoram cu hla lei ah cun an sang taktak mi an si. Culakah kan Laimi a kan cawi sang tu Arfi kan van ngeih hi Bawipa Thluachuah a si. Amah zong Bawipa nih cawisang chin ko seh\nRelchap ding thawngpang dang. Ka rak chim ning tein CNN zong nih a chim ve cang hi. November 20 ah ka rak tialmi ning tein a tling cuahmah cang ko hi. Trump cu teinak lam a zawh cuahmah cang. CNN zong nih ka chimmi lam (Phunghram) ah hin Trump ca ah teinak a um, state pakhat cio nih an thim te lai i phung ning tein Trump nih a tei te ko lai a ti cang ko hi. Nov. 20 ah ka rak taarmi kha ka taar than ko hi. Tlawmpalte ka remhmi le ka chapmi a um.\n5. Senate nih teinak a pekmi kong ah a buaibai rih ahcun state cio nih mee thlaknak in president cu thim a si te lai. State pakhat nih mee pakhat lawng thlaknak nawl a ngei. Cuticun state cio mee thlaknak tiang dirhmun a phak ahcun Trump nih a tei hrimhrim ko lai. Zeicahtiah atu tiang thil sining zoh ah Democrat state cu 23 an si i Republican state cu 26 an si. Cucaah phunghram ning tein a kal ahcun Trump nih a tei hrimhrim ko lai. Trump a duh lo tukmi CNN zong nih cucu a chim cang. Cucaah Trump lei a tangmi pawl nan lunglawm ko u! Credit: Biak Lian Vel\n← USCIS nih rammi citizenship camipuai biahalnak thlennak kongah a awngmin\nTrump Cungah Kai Lawmhnak, Kai Lawmhnak Cu Hihi A Si →


2020 Ahcun Miphun Party Nih Chief Miniter An Ṭuan Cang Lai – Chin World News Evening\nMizapi ruahnak ah NLD long nih ramkomh (Union), ramkulh le ramṭhen (State/Region) kip ah cozah an ser te lai tiah kan chim/ruah tawn. Hihi aa palh taktak mi ruahnak a si. Thuk deuh in khua kan tuaktan lo ruangah le a chunglei pil diklak in thil kan tuaktan lo ruangah a si.\n2008 phunghram article 261 long kan zoh. Hihi remh hna seh law fawi deuh in miphun party nih Cozah an ser lai i, CM zong an ṭuan kho lai tiah kan ruat. Hihi a si dih naisai lo. Article 261 remh lo zongah tlangcung miphun kan lungfim cun miphun party nih cozah ser khawh le Chief Minister ṭuan khawh tuk si. Tlangcungmi nih lungfim bu tein mahle miphun party cio thazang kan pek hna si cun article 261 remh piak lo zongah Cozah kan ser kho i, Chief Minister zong kan ṭuan kho ko.\nA tanglei ah vun zoh tuah usih. Kawlram Parliament ah ṭhutdan 664 a um. Ralkap nih 166 an i lak cia. Mizapi thim ding cu 498 a si. Hi chungah, Rawn (Region) ah 291 a um. Tlangcung (State) ah 207 a um. Ramkomh cozah serkhawhnak ah 333 hmuh a hau. Kawl/rawn party chungah a tanglei pawl a um.\nUBP, Thura U Shwe Mann hruaimi\nPP, U Ko Ko Kyi hruaimi le e.t.c (mizapi theih deuhmi long ka langhter)\nHi vialte party nih rawn (region) i hmunhma 291 khi an i cuh lai.\nNLD nih tambik a ngah te lai\nUSDP nih tlawmpal te a ngah ve te lai\nUBP nih zemawzat a ngah ve lai.\nPP nih zeimawzat a ngah ve fawn lai.\nCuti si cun NLD nih 291 chungah a tam bik 250 long a ngah te lai. Cozah sernak caah 333 a haumi chungah 250 long cun cozah a ser kho ti lo. Tlangcung mi vialte kan lungfim i, Kawl longlong bochannak le Kawl nih fial chukcho le ṭhudir tuah ter long kan duh ti lo ahcun miphun party cio mee (vote) kan pek cio hna ahcun, Tlangcung hmun i 207 a ummi chung ah 150 tal hmunhma kan lak khawh si cun a ho party hmanh nih anmah longin cozah an ser kho ti lai lo.\nKomh cozah (coalition government) tu dirh si cang lai. Cu tikah president cu nanmah nih tlaih u law, Chief Minister le Union minister zeimawzat cu kanmah nih kan tleih ve lai tiah (give and take) in a kal lai. Cuti kanmah Miphun party cio nih cozah kan ser khawh si cun Nay Pyi Taw leiin (ṭhudir) an kan tuahter tawnmi kha an kan tuahter kho ti lai lo. Chin National Day ah CNF biachimnak nawl pek le pek lo kongah Nay Pyi Taw lei biachahnak hngah a ho ti lai lo.\nKawl pawl nih ṭhutdir tuahter a duh lomi le mah nawl ngeihnak tein a ṭhu duhmi, a dir duhmi paoh nih CNLD vote rak pe te uh. Pakhat belte cu, a minung zoh chih lo awk cu ttha fawn hlawh kaw, Thantlang cun Dr. Hmuh Thang le Henry Van Thio nan vote mi hna belte cu ka Amen ko lai. Miphun dang (Kawl) pawl nih ’’Ṭhu Dir’’ tuahter lengmang hi duh ti hna hlah usih.


Bawipa a tha.\nKan tei a herh ngai mi hakkauhnak\nPhungthlukbia 15:27, A hak a kaumi nih a innchungkhar cungah harnak a tlunter,\nMahatma Gandhi nih the earth can provide your need, not your greed a rak ti i, vawlei nih hin na herh mi cu an pek kho ko nain, na hakkauhnak tu cu an pe kho lo, a ti. Hitler nih vawlei pumpi hi tei dih, uk dih le a kuttang ah chiah dih a rak duh. Cucaah, Hitler bantuk minung pahnih pathum um hna seh law, vawlei pi nih a daih ti hna lo. Kan hakkauhnak cu vawlei nih an kan pe kho ti lo.\nPhilippines ram i mirum pahra hna lak ah aa tel ve mi Zobel de Ayala cu fanu le fapa a ngeih hna. An rum ngai caah, ka fanu le ka fapa nih hin midang tthi hna sehlaw, kan ngeih mi pawl hi mi dang nih an i hrawm ve lai i a donghnak ah cun a chuh zong an kan chuh dih sual lai, ti kha an phan caah, a fanu a fapa bak cu a tthitumh ter hna. Cu unau pahnih hna nih fa an ngeih mi hna cu hawi an lo lo, an thluak zong a hman lo, tiah ka hoi nu nih a ka chim. Hi nih hin khua a ka ruah ter ngaingai. Vawleicung thil le ri ruangah hin unau, tta far ayin bak an si ko mi an ni um bak ko! An fa le zong cu hawi an lo lo, an thluak hna a hman lo tikah hmailei ah an sipuazi a tthi hruai kho tu ding an si hlei ti lo i an ro vial te vuih tak awk zong an i tlak hlei lo. Cucaah, Phungthlukbia 15:27 chung i a kan cawnpiak mi, A hak a kaumi nih a innchungkhar cungah harnak a tlunter, ti mi hi ruat than tuah uh sih. Hakkauhnak nih lungretheihnak le hnangamlonak le mi zawnruahlonak long te a kan pek. Hakkauhnak ngeih cu mah le mah harnak i pek zong a si rih. Cucaah, kan i ralring ngaingai a herh hlei ah, kan tei khawh ding zong a herh ngaingai mi asi. Zeipoh ngeih dih hi nuamhnak le hnangamnak asi hlei lo.\nJesuh nih Luka 12:15 chung ah “Ralring tein um u, hakkauhnak kha i veng u; zeicahtiah mi a nunnak taktak cu, zeitluk hmanh in rum seh law, a thilri hi a si lo,” tiah a ti. Rumnak cu kan thinlung le kan nun chung i kan ngeih mi Khrih tu ah khan a si. Cun, Kolose 3:5 chung ah, hakkauhnak hi siasal biakning phun khat a si a ti tthan. Cucaah hakkauhnak ngeih hi ttih a tung ngaingai mi a si i, siasal biakning phunkhat a si a ti caah, Pathian he aa ral kah mi zong a si. Kan i ralring a herh ngaingai ko!\nPaul nih Filipi 4:12 chungah fiang tein a kan cawnpiak rih mi cu, “Herhbau in um kha zeidah a lawh ti ka hngalh, cun a hlei a hluat in ngeih kha zeidah a lawh ti zong kha ka hngalh. Cucaah khuazeika hmanh ah, zeitik caan paoh ah, ka paw a khim ah siseh ka rawl a ṭam ah siseh, tam tuk ka ngeih ah siseh, tlawm tuk ka ngeih ah siseh, lungsi hnangam tein um kha ka thiam cang” ti hi asi.\nHakkauhnak a tei kho mi le ngeih mi cung ah lungsi hnangam tein um kha a tiam mi kan si i Pathian a thangthat kho peng tu kan si nak hnga Pathian nih thluachuah kan pe hram cio ko seh!\nDr. Hniang Uk\nread more "Kan tei a herh ngai mi hakkauhnak"\nPosted by zaw win htet 0 comments\nPathian nih Israel mi hna Kanan ram lei a hruai hna lio ah hin step by step tein a hruai ton hna. An hruai khawh, an uk khawh tawk in a pek lengmang hna. Cu ti a tuah zong cu Pathian kha an bochan khawh deuh nak hnga, zumhnak in an kal khawh deuh nak hnga caah asi ve.\nA can ah cun, an pianthar bakah zeipaoh kan hlawnh ter dih hna, love song ngaih tiang hmanh micheu cu kan sianh ti hna lo. Cu tikah hawikom zong an ngei kho ti lo i, hawi sinah an ni tlum ti lo, an biachim mi le an thawngtha chimh mi tiang kha ngaihpiak duh lo nak tiang a chuak cang.\nread more "Pakhat hnu pakhat"\nGalili tili le Rili Thi nih a kan hmuhsak mi\nLam. 20:35 Pek lei ah hin hmuh lei nak in thluachuahnak a um deuh\nNunnak ti mi i a nuamhnak a muru cu Pathian he kan i pehtlaihnak le pakhat le pakhat kan i pehtlaihnak ah hin a um. Minung cu mah long tein um peng hi a celh lo mi kan si. Abik in kan nih laimi hna cu chungkhat cingla rualchan a daw mi, hawikom a daw mi, miphun a daw mi kan si. Pakhat le pakhat zohkhenh a duh mi kan si. Jesuh nih pakhat le pakhat i daw uh, i zohkhenh uh a ti mi hi kan lai nundan teah a rak um ngaingai ve ko. A bu piin um, bia i ruah, i nuam, social hna tuah a duh ngaingai mi kan si. Cucaah, ramdang phanh tikah, kan khua kan ram kan um dan te kha kan ngai tuk ton. Asinain, ramdang kan phanh tikah (abikin Nitlak lei le Europe lei) micheu khat cu an mah pawl umdan (mah te long um, isolation ) nih a kan den hnawh i, keimah tein ka nung kho ko ti mi ruah nak he kan um tikah, khua le ram caah, miphun caah, unau chungkhat hna caah khua ruat ti lo in; thawh le khuan a tam, kanmah tein pei kan tuan, kan rak i zuam ve ko hna cu tiin, i hawikomhnak (chiat/tthat bu) tibantuk in hruai mi ah pehtlaihnak hna, thawh le khuan hna a pe duh lo mi, chawnh le biak a har ngaingai mi kan um sual maw! Hmailei fa le nau chan chinchin ah cun hinak in a har chinchin te men lai dah.\nPalestine ram ah hin Galili tili le Rili Thi tiin pahnih a um. An pahnih hi an i dan ngaingai! Galili tili cu ti thiang si, din khawh si, lio khawh asi, Jordan tiva in a luang (tiva a lutnak zong a um i a chuahnak zong a um), nga a tam, minung zong nih an fuh, pongkam ah mi tampi nih khua an sak hnawh.\nRili thi tu cu, a min bang, zeipoah kha a thi! Ti a luh nak long um i a chuah nak um lo. Nga zong an nung kho lo, a al tuk nak ah hin din sual cun paw fak colh, i lio awk zong a ttha lo i tichung pil awk zong a har ngaingai. Zeihmanh zong a nung kho lo i a pongkam zongah Galili tili bantukin mi zong nih an fuh lem lo i, khua an sak hnawh duh lem lo.\nZeidah an i dannak? Galili nih cun a luhnak zong um i a chuahnak zong um. Rili Thi tu cu a luhnak long um i a chuahnak um ti lo. Galili cu a ngah long si lo in a pek than, Rili Thi cu a ngah long ngah i a pe ti hna lo, a mah caah aa chiah dih, amah ca long aa ruat kan ti lai cu. Cutikah mizong nih an fuh duh lo i, hnawn mi ah aa cang.\nChristopher Chapman nih,\nKa pek ah ka ngeih\nKa hman ah ka ngah\nKaa chiah ah a lo (a tlau) a rak ti.\nThluachuah kan hmuh mi hna hi mi caah, a herhnak ah, bomhchanhnak ah, i hawikomhnak i hruaitu hna nih thawh khuan ding an ti mi hna ah kan chuahter ve lo asi ahcun Rili Thi ban tuk kan si lai i minih hnawn mi kan si sual lai. Zeitluk a nung kho mi, a rum mi kan va si zongah mi nih hnawn mi, i hawikomhnak bu hna nih ngamh ti lo mi kan si ahcun nun man a ngei lo mi kan si cang. Micheu nih, biakinn ah chuah pi mi long hi Pathian sinah a phan tiah kan ruah ton. Matt. 25:34-40 ah hin fiang tein a chim.\nCucaah, pek lei ah hin hmuh lei nak in thluachuahnak a um deuh ti mi hi i tlaih hna uh sih law, kan thluachuah cu Galili tili bantuk in luan ter ve hna uh sih.\nread more "Galili tili le Rili Thi nih a kan hmuhsak mi"\nKhi ka ah\n1 Siangpahrang 17:4 “keimah nih langak hna cu khika ah nangmah kha rawl pek awkah nawl ka pek cang hna,” tiah a ti\nPathian nawl ngaih poah ah hin cun kan nun ah khuaruah har thil ton mi tete a um peng ko lai. Zeiruangah Pathian thil tuah mi khuaruah har lianngan sunparnak kan ton/hmu lo tiah cun, a nawl kan ngaih lo caah si. A nawl kan ngaih lo tikah kan hal mi zong kan ngah lo i, khuaruah har thil zong kan tong ti lo. Cucaah, Isaiah 1:19 chungah Ka bia nan ka ngaih paoh ahcun, ram nih a chuahtermi thil ṭha kha nan ei hna lai a ti.\nElijah nun in cawn awk ngaingai a si mi pakhat cu: Pathian nih Elijah a ei awk hi a um nak ah direct in a pe lo, Pathian nih a kal ter nak hmun khi ka ah ti mi (Kherith tivate) ah a va kal longlong ah ei awk a ngeih ding kha asi. Pathian nih langak kha Elijah a um nak hmun ah rawl a pek ter mi si loin, khi ka ah ti mi Pathian nih aa thuh ter nak hmun, Kherith tivate tu ah khan asi. Pathian nih khi ka ah a ti mi hmun ah cun va kal hlah sehlaw ei awk ngei lo in a thi kho men, cucu Pathian nih ei awk a pek lo mi si lo in, amah tu kha Pathian nih a chim mi, khi ka hmun ah cun a va kal lo tu caah khan a si hnga.\nPathian nih a mifa vial te hi a kan dawt tuk caah kan herh mi a kan pek dih. Cu asiah, zeiruangah kan ngah lo? Pathian nih a biakam aa let than caah maw si hnga? A si lo! Kan mah tu kha a kan fial mi khi ka ah ti mi hmun ah kan va kal lo ca tu ah khan asi deuh. Kan dih lak nih, khi ka ah ti mi hmun kan ngei cio dih hna, cucu Pathian nawl ngaih nak hmun asi i, cu ka hmun ah cun Pathian khuaruah har in aa phuan nak ding hmun cu asi. Khi ka ah ti mi hi kan i fiang ngaingai a hau cang. Tahchunhnak ah, Pathian nih pe uh law, pek nan si ve lai (Luka 6:38) a kan ti. Kan pe hlan lo poah kha cu khi ka ah kan um rih lo tinak si, kan pek long ah khan khi ka hmun ah cun kan um i, cu khi ka ah cun pek kan si ve lai ding mi kha asi. Khi ka ah ti mi cu um nak kel ah um peng kha a si bal lo. Thlarau lei zong ah a san deuh nak ah a kan tinh piak mi khi ka ah ti mi a um peng. 1 Siangpahrang 17:9 ahcun khi ka ah ti mi bia fang hi voi hnih tiang a um.\nPathian nih hin minung kan herh bau mi caah zeipoah a tuah khawh ko. A tuah zong a kan tuah piak ko. Asinain, cu a kan tuah piak mi cu kan co nak hnga ding caah: thim awk, tuah awk, zulh awk a kan pek hmasa lengmang mi a um. Cu hna zong cu amah he naih tein um longah kan theih khawh i, zei kan rel lo ah cun zei aw hmanh kan thei kho ve lai lo i, khi ka ah a ti nak hmun zong kan thei lai lo. Cucaah, nihin ah khi ka ah ti mi hmun hi kan theih fiang i kan va panh asiah cun, khuaruah har Pathian sunparnak kan hmuh lai i a thluachuahnak phuntling he a kan um pi nak hmun cu asi lai.\nPathian lung ton nak, Khrih chung i him nak khi ka ah cun panh cio hna uh sih!\nread more "Khi ka ah"\nPathian he naih le hlat\nJeim 4:8 Pathian cu naih u law an naih ve hna lai♫\nImmanence = Pathian cu kan pong ah naih tein a kan um pi nak\nTranscendence = Pathian cu kan sinin aa hlat tuk nak in a kan zoh nak\nPathian cu van le vawlei ser tu a si i khoika poah ah a um mi si. Pathian he naih le hlat kan ti tikah hin lenglei i hlat le naih kha si lo in, Pathian thinlung chung in, kan thinlung chungin naih le hlat tu kha a sawh duh deuh mi asi lai.\nZTC, Falam ah siangin ka kai lio ah, nikhat cu class chungah saya. Dr. Do Sian Thang nih blank paper cheu li ah cheu khat cio khi a kan phawt i, Immanence le Transcendence ti mi hi tial uh a kan ti. Ca tlap ka zoh tikah a faate long si fawn, ka tial duh mi le tam ngai, Immanence long ka tial hmanh ah a khat cang. A hnu lei he a hmai lei he khat dih lak in ka tial. Grade point 1.75 long ka ngah. Ka hawi pa Zawzaw (Zaw Lat Aung) cu\nImmanence = daily bread\nTranscendence = over drinking\nti mi te long hi a tial i full mark bak a ngah. A idea um tu ning cu, immanence nih hin Pathian nih kan sinah naihtein a kan um pi i, kan i fenhaih awk, kan ei din awk vial te zong a kan zoh khenh, a kan um pi, a kan tuarpi, a kan lawmhpi, a kan hnemh i a kan hruai ti kha theih i Pathian ttihzah bu tein nun kha asi. Ka hawipa nih transcendence hi over drinking tiin a langhter tikah, Pathian cu ka pong ah um loh, hlat tuk nak in a um, ka duh poh in ka um lai, ka ding lai ti kha asi. Pathian kan pongah mithmuh in um sehlaw kan tuah ngam lo dingmi thil kha, kan tuah tikah Pathian cu kan pongah a um lo ti kha kan tuah sernak nih a langhter ko. Bawi le kan saya te hmai ah kan duh paoh kan tuah ngam lo, kan um ngam lo.\nNihin ah ka chim duh mi cu, Pathian nih Thlarau Thianghlim in a kan um pi peng ko ti hi cu hopoah nih kan chim dih mi asi ko lai nain, kan tuahser nak nih hin Pathian cu kan sinah a um lo bantukin, hlat pi ah a um ban tukin le kan tuah mi thil hi a kan hmu kho deuh lai lo bantukin kan um sual mi tu kha asi. Khrihfa nun hi theih le chimh thiam kha asi lo, nunpi tu kha asi. Sermon hna thiam tuk, chimh le rel hna thiam tuk ttung i a nunpi huam lo mi nihin ah tampi hmuh asi. Zeibantukin Pathian nih a ka umpi ko kan ti len kan chim len zongah ningcang loin kan nun, kan ei, kan ding, mi kan hleng hna asiah cun, cu kan tuahsernak nih cun Pathian nih a umpi lo mi, Pathian he aa hlat tuk mi kan si ti kha a langhter ko. Pathian cu naih uh law an naih ve hna lai tiah a kan cawnpiak bantukin, Pathian he naih tein um hi kan mah cungah aahngatchan (a mutti) hmasa mi asi, khrihfa nun ahcun kanmah nih va naihhmasa le va tlaihchan hmasa le va bochan hmasa a herh mi si. Cuticun, Pathian nih tawin a kan lak dih ve lai. Pathian nih thluachuah in pe cio ko hna seh!\nread more "Pathian he naih le hlat"\nA sannak phanh hnu thlacam\nMark 6:46 A zultu kha a kalter dih hna hnuah anih cu thlacam awkah tlang cungah a kai\nTeinak kan hmuh tikah, onnak kan hmuh tikah, minthannak kan hmuh tikah, hla hna kan remh, sermon hna crusade hna camping hna kan tuah dih tikah, thil pipa kan tuah dih tikah khoi ka ah kan kal ton? Minih thangthat awkah an ra lai, lawmhnak bia chimawkah an ra lai, zei thinlung dah kan ngei cang? Lawmhnak bia a chim tu ding hna kha a bawh in kan bawh sual hna maw? hihi, sualnak ah a kan luhpi kho tu an si, kan i ralring ngaingai a hau. A sang pi kan phan cang kan ti lio ah, a kan tlak ter tu le tlak fawi taktak mi si. Hi ban tuk tukforhnak hi a hopaoh nih kan ton lengmang mi thil a si.\nMark 6:46 i a cung lei kan zoh ah cun, Jesuh nih nga pahnih le chang panga in minung thongnga rawl a danghnak kong asi. Thil lianngan a tuah dih hnu bak asi. Zeitindah a si khawh tiin zultu hna he pakhat le pakhat i ceihnak, discuss tuahnak can hmanh a pe hna lo. A dih bak in a zultu hna kha lawng chungah a luhter hna, cun Bethsaida lei a kal ter cawlh chung hna i, anih tu cu thlacam awkah tlang cungah a kai. Jesuh nih amah nawl in a tuah mi zeihmanh a um lo. A Pa thawng longlong in a tuah mi si i APa kha thangthatnak le sunparnak a pek hmasa peng. Cutikah Satan tukforhnak zong a tei dih peng. Jesuh hmanh thla a cam lengmang asi ahcun kan nih teh zeitluk in dah thlacam kan herh chinchin lai ti hi kan ruat bal maw!\nVoikhat ah, kan khua (tlang hram lei) ah crusade an tuah i, adonghnak zanlei sang ah, saya pakhat nih a piang thar mi nan kut thlir uh, a ti. Cun, milu a rel hna i, khah, cuzat thlarau tlau ka tlaih hna tiah list a lak i khrihfa upa pawl a pek ta hna. Program dang ka ngei rih a ti i a kan tlun tak. Khua ka ruat ngaingai mi cu, Thlarau tlau mi tlaih khawhnak hi minung tuah khawh mi si hnga maw? David nih milu a rel ban tuk asi i, mah pumpak thangthat duhnak thinlung a chuak cang tikah Pathian a lang kho ti lo, kan i ralrin awk a herh ngaingai. Cucaah, thluachuah kan hmuh ding tluk in kan hmu ton lo lengmang nak cu asi. Jesuh nih a kan hmuhsak mi lamtu hi zulh khawh i zuam hna uh sih.\nCucaah, Pathian thawngin khuaruahhar in thil kan tuah khawh mi, teinak kan hmuh mi hna a um tikah arannak in Pathian sinah kal i kanmah te longin caan lak in thlacam hi a herh ngaingai. Cutikah Satan pa zong nih kan nun ah hmunhma a la kho ti lai lo. Kan nih unau rawl kan dih lak hihi i ralring cio hna uh sih, Pathian longlong kha panh lengmang ko uh sih, zeitik hmanhah philh hlah uh sih. A mah longlong sunparnak kan pek peng a siahcun a ra lai mi thlichia le tilet zong kan tei dih ko lai.\nNan cungah Pathian thluachuahnak um ko seh!\nread more "A sannak phanh hnu thlacam"\nPathian Thawng longlong in a si ko\nRom. 11:36 zeizong vialte hi amah nih a sermi an si i…. amah thawngin…. amah caah an si dih. Pathian cungah sunparnak cu zungzal in um ko seh! Amen.\nHmasabikah Pathian min cu thangthat in um ko seh! Nihin hi zarhtin thlarau rawl tiah ka rak thlahnak kumkhat tlinnak ni asi. Pathian min ka thangthat tuk! Sermon a rel tontu nan dih lak cungah Pathian nih thluachuah in pe chinchin hram ko hnaseh. Kumkhat chung pehtonh tein thlah khawhnak caantha a ka pe tu Pathian min thangthat loin ka um kho lo. Paul nih a chim bang in, zeizong vialte hi amah thawngin, a mahcaah le amah sunparnak caah ah an si dih a ti bangin Pathian nih sunparnak co chinchin ko seh!\nZarhtin Thlarau Rawl tiin kumkhat chung ka thlah lai tiah ka hawipa ka sawm i thlacamnak ka tinpiah lio ah, ka hawipa nih cun, sianginn na kai lio ah na ca he, asi kho lo, na duh cun thlakhat voikhat hrawng thlah te ko a ka ti i hna a ka tlak pi lo. Nihin ahcun Pathian thawngin kumkhat a tling cang. A karlak tete ah khual zong ka tlawngpah ton nain asikhawh chungin pehtonh tein thlah khawh ka rak i zuam peng. Ka room in internet a ngah lo can hna zongah ka hawi le room in asi khawh chungin thlah khawh dingin kaa zuam peng. Ka rian pakhat ah ka rak ruah i, ka ministry pakhat ah ka rak ruah. Cucaah, thla rak ka cam piak peng ve uh ti kha nan dih lak sinah sawm le nawl kan duh hna. Voikhat cu ka hawi Chinese pa he Luzon (Philippines ram chung) lei ah khual kan tlawng i kan riahnak ah internet um ti lo, sundayzing le asi cang. Sermon thlah ka hauh cang nak kong kha ka hawipa cu ka chim i a rannak in a motor he internet umnak lei ah kan va tli colh. Hi hna hi keimah nih ka tuah khawh mi si lo, Pathian nih khua a khan dih mi tu kha asi. Minung nih kan tuah khawh, kan ti khawh kan ti mi hi a rak si hrimhrim lo. Jesuh nih Johan 15:5 chungah, keimah loin nan tuah khawh mi zeihmanh a um lo ati bantukin, zeizongvialte hi Amah thawng longlongin asi ko.\nCucaah, Pathian sinah duhnak taktak he kan i timh asi ahcun, Amah nih zeizong vialte tlam a tlin ter dih ko lai. Pathian nih a zoh mi cu thil dang si lo, kan thinlung Amah caah si maw, kan pek maw, ti mi longlong kha asi. Pathian he ahman mi thlarau lei i pehtlaihnak ngeih ding tluk in a herh mi vawlei cungah zeihmanh a um lo. Cu nun cu ahopaoh ngei hna seh ti a kan duh. Asinan, kan minung sinak, derthawmnak nih a kan tei lengmang i keimah ka ti khawh, ka tuah khawh, ka kawl khawh, ka thiam, ka sang kan i ti sual lengmang. Cu tikah, kan tla than lengmang.\nCucaah, Paul nih a kan cawnpiak mi, zeizong vial te hi Pathian thawng longlong in asi ko ti mi hi kan nun ah i tlaih peng uh sih law, Amah tu kha sunparnak pe lengmang ko uh sih tiah sermon tawite kumkhat tlin nak lawmhnak bia chim bu he thazang lak pah ding in kan sawm hna.\nSermon rel ton tu, thla a ka cam piak tu nan dih lak sinah lawmhnak tampi ka ngei, Pathian nih thluachuah in pe chinchin ko hna seh!\nread more "Pathian Thawng longlong in a si ko"\nA rak leng mi hna,,\nNa lung chung um mi tial ding...\nRom. 11:36 zeizong vialte hi amah nih a sermi an si i…. amah thawngin…. amah caah an si dih. Pathian cungah sunparnak cu zungzal in um ko ...\n1 Peter 4:2, hi vawlei cung i nan nun chung cu, minung duhnak kha si ti loin Pathian duhnak tu kha i ukter cang u Philippine-Chinese ...\nPathian rian tuan tu kan si dih\nKolose 3:23 Zei thil nan tuah paoh ah, minung caah si loin Bawipa caah ka ṭ uan ti lungput ngei in, nan lungthin dihlak in ṭ uan u Kan B...\nLam. 20:35 Pek lei ah hin hmuh lei nak in thluachuahnak a um deuh Nunnak ti mi i a nuamhnak a muru cu Pathian he kan i pehtlaihnak le ...\nTluangzauk Group Hla Thar\nBawipa a tha. © 2008 | Edited by Zaw Win Htet


R.I.P.USA Ah Myanmar Refugee Nufa Hna Meikanghnak An Thih (Video Zoh Khawh A Si) – Chin World News Evening\nFebruary 12, 2020 February 12, 2020 Salai Van Thawngpang\nNau apawi lio mi le a fapa kum3 meinih akangh hna. USA Kentucky state ah apartment a kaang. Nizan nazi 12:30 dei lei ah kan um nak Kentucky State Louiseville city ah apartment a kaang. Kan mah kawl ram mi( Karen) kan unau asi mi nu fa hna akangh chih hna.\nZaan atlai cang caah an pa nih a chanh menh hna lo. An theih ah cun mei acak tuk cang caah an pa nih cun afa pa kum 5 pa te lawng achuah pi khawh. Anu pi nau apawi lio mi le afa hniang kum 3 pa te cu mei nih akangh chih hna.Pa fa hna bawi pa nih hnem hram ko hna seh, thla cam nak in bawm cio hna u law.\nThihnak a tong mi a nupi min cu Heh Nay Wah (kum 23) a si i a fapa cu Saw Lah Kpaw Baw (kum 3) a si. Hi kong he pehtlai in hringtupa a simi Pha Ka No nih a lungfahnak kong a chimmi cu ngaih a chia hringhran. Bawipa nih chungkhar hna an ngaihchiatnak hnem ko hna seh. A video kan chiah chih i zoh khawh a si. Saisih Tlangau\nVideo timi rak click law fiang deuh in fel khawh le ngaih khawh a si.


US RALKAP PAWL CHOI AN I TIM CANG HNA – The Chinlung Post\nAugust 16, 2021 admin Military 0\nTaliban militants have reportedly entered Afghanistan’s capital Kabul.U.S Cozah nih A ralkap lak a thok ni 10 bak ah Taliban ralhrang hna nih Afghan Ram khualipi Kabul cu alak. Cu caah U.S Cozah hna nih US Ralkap 5,000 reng lo a thlah tthan lai ti asi. Ralkap tthing zong cu an um rih. Afghanistan Ram hi Taliban nih a tuk zungzal i anmah Ram in Misual bik buu cu an chuak zungzal cucu US ralkap nih a doh hna i US ralkap zong Minung 200 renglo an nunnak a liam.\nCu caah US Cozah nih an ralkap vialte cu kir ter dih dingin President Trump lio in an rak thok i President thar Biden tiangah tam ngai te an kir. Atu September Thla chungah hin cun kir dih dingin an tuak. Nain atu bantuk in an mah tein an i runven khawh lo caah an lak nak hi asi. Cu ruangah pentagon nih tampi U.S Military cu a thlah tthan lai tiah thawng kan theih. CCNC\nThawngpang dang: Shan ram Nanhsan ah ralhrang kawlralkap le Southern Shan State Generations i kahdohnak ah ralhrang kawlralkap lei minung 10 nak tlawm lo an nunnak a liam. Ralhrang kawlralkap lei in a thimi chungah minung pakhat cu ralbawi Bogyi pakhat aa tel tiah an langhter chih. Hi konghe pehtlaiin thanhnak an tuah mi cu a tanglei bantuk in a si.\nA liamcia August ni 13 ah khan ralhrang kawlralkap le Shouthern Shan State Generation hna cu Nanhsan khua ah kahdohnak a chuak. August ni 13 an i kahdohnak konglam cu tuni ah an vun langhter cang. Ralhrang kawlralkap lei in ralbawi Buci pakhat tel in minung 10 nak tlawmlo an nunnak a liam. Cun Southern Shan State Generations lei in minung pakhat hlaimhma fak lo a pu tiah an langhter chih.\nMAH LE MAH I DAWT HI BAIBAL AH NA HMU MAW?


A Ho Bawmtu le Cawmtu Ngei Lo Mah Kutke Tein A Cawmmi Kum 7 Ngakchia Nu Te hi.. Zoh Ah Thinlung A Khehkhuai Tuk – Onlinenungak\nA Ho Bawmtu le Cawmtu Ngei Lo Mah Kutke Tein A Cawmmi Kum 7 Ngakchia Nu Te hi.. Zoh Ah Thinlung A Khehkhuai Tuk\nA Ho Bawntu le Cawmtu Ngei Mah Kutke Tein A Cawmmi Kum 7 Ngakchia Nu Te hi.. Zoh Ah Thinlung A Khehkhuai Tuk\nAmah Kutke tein a dir/pawcawm mi kum 7 ngakchia nu te hi zoh ah zangfah ngaihchia ngai a si.\nNi hin kan chan sining le kan vawlei pi kan zoh tik ah fimthiamnak a san rual rual in minung umtu thutdie ning zong hi a sang chin lengmang ve ko nain mi cheukhat cu an nunnak caah hartuk in pawcawmnak ah an thu dir hna i fimthiamnak hi zeidah a si ti ruah awk a thei lo mi, nikhat tuan nikhat ei din menmen a hmu le a tuantu ti bantuk athu dir mi minung zong tam pi um a si.\nHi Bantuk Minung tampi lak ah Tlangcung ram khua pakhat ah amah pakhat te lawng khua a sa mi kum 7 hngakchia nu kong te hi vun rel ve law na celh ve hrim lai lo.Hi Tlangcung i khua pakhat khuasa mi hna nih hin fimthiamnak ti mi hi zeidah a lawh ti zong thei lo in rianhrang tuan i paw a cawm mi an si hna.\nHi tlangcung i khua a sa mi hna Nu le Pa nih an fa le hi an mah kut ke tein riantuan le paw i cawm dingin, mah te cio in rian hi tuan ter an si. cu caah, an fa le poah hi nikhat an tuan mi hi an ei le anthilpuan cu an mah te in an i kawl cio tah theih a si.\nHi ngakchia tete hi vawlei i ဘဝရဲ့ ဒဏ် pi hi thawng ngai le ral tha tein do i zuam buin nun caan hmang in an thu die hna. hi langhter mi hmanthlak tete na zoh hin hi ngakchia nu tein athutdie cawlcanghnak tete na hmuh khawh ko lai..Mi dang hngachia bantuk si lo in a kum le a khua he tlak lo in a paw caah a zuam mi na hmuh ah hin na thinlung an kheh khuai tuk ve theu lai.\nHi Tlang cung i athudir mi kum 7 hngakkchia nu te hi amah te lawng in a um i,thilpuan fenhaih an hruk mi fang fang te lawng angeih pin ah takkholh le i thianhhlimnak caan ngei lo tiangin a pum pawcawmnak caah rian hehcheh tiah a tuan i nikhat a ei ding hi a tha tein tuak khiah chun a thiam ngaingai tiah theih a si.\nNikhat ei ding ti le rawl ah hin midang bantuk in sa le buh ei awka ngei lo i a ei khawh cem mi cu buhrang le Alu te hi a si. aluu hmanh cu kio mi si lo a buh buh chom mi a si. Amah zingrawl ei ding a chumh mi hi amah a ei dih in a zuat mi ar tete rawl a pek tawn hna.\nCu a zuatmi ar tete ca ah cun a ngeihchun facang a si lo le hangthei hanghnah hna cu a lawh hna i dimh tein a riam i, a pek tawn hna. cu ti ar rawl tete a pek dih hna hnu ah cun sei te ai phurh i tlangpar ah a kal tawn i thaizing a ei ding rawl cu a va kawl tawn.\nCucu an umnak khua nih an tuan/ tuah lengmang mi rian a si caah alnak zei hmanh a um lo. hi ti thutdir nak hi ngandam nak ca zong ah a tha mi a si tuk lo nain an mah an umnak tlangpar um mi hna hi zawt le fah zong cu tluk em in an tuar lo.\nHi bantuk ngandamnak caah a tha lo ko nain , ni fatin te an ei din rawl hi a thianghlim i zei hmanh non a tel lo mi organic lawng te a chuah mi an ei caah an ngandamnak hia si tiah an ti. a tu bantuk dir hmun hi a tu tiang ah hin an umnak te ah cun a um peng rih ko tiah theih a si. An thutdir ning tete zoh tik ah zei hmanh tih phanak um lo nuam te in um an i thim i khua an sa rih ko tiah theih a si.\nHi ngakchianu kong a rel tu na dih lak zong, zeitlun in dah mi vantha na si ve. cu caah na si ning te ah hin lawmhnak bia chim ko. rawl thaw buh thaw sa thaw na ei ko bu ah chim tam lo ding. na ei ding mi zong sawtsam lo ding cawmtu ngei lo rian tuan kho lo rawlthaw sa thaw ei kho lo mi tampi mi vanchia tampi lak ah thluachuah relcawk lo na don mi vialte cung ah lawmh zia thiam mi si cio hram hna u sih.\nCrd: Myanmar update news\nBlackpink Group Chung I Lisa Konglam Te Hi Raak Rel Ve Hmanh Zaangfak Te A Si\nNu A Si Cang Mi Poh Nih Cun Theih A Herh Taktak Mi Phun (12) Hi Na Huam Lo Zongah Rak Thei


BOCHANMI KANPA PU ENOCH NIH MUAL AA KAN LIAMTAK – The Chinlung Post\nBOCHANMI KANPA PU ENOCH NIH MUAL AA KAN LIAMTAK\nNgeihchiatnak thawng. Bochanmi kanpa Pu Enoch nih mual aa kan liamtak. Yangon um Hakha/ Thantlang LCB Vice Chairman , LBC EC Upa le Laimi Lak ah bochanmi kanpa Pu Enoch cu CUAP, KAL, LUNG, THING that lo zawtnak in ICU ah caan saupi a umnak in tuchun november ni 30 zinglei suimilam 2:23 ah mual aa kan liamtaak.\nTaantaak mi chungkhar dihlak nan ngeihchiatnak Pathian tu nih in hnem ko hnaseh. Sungsung Pa Hakha, Thantlang LCB le LBC na rianttuan tti hna nih kan in philh kho bal lai lo, Kan mitthlam ah na cuang zungzal ko lai. Credit: Lian Iap.\nThawngpang dang. Iran nih sual an puh cang hna. Iran thiamsang bik tiah an ruahmi Iran nuclear programme tuahnak ah abiapi taktak tiah an timi cu nizan tihni ah Tehran khuapi ah an kahthah. Hi thahnak kongah Iran Foreign minister nih atimi cu Mohsen Fakhrizadeh thahnak ah hin Israel pehtlaihnak angei tiah a chim. Israel hi kum tampi chung cu Iranian Nuclear Scientist pawl thattu ah puh asi.\nSihmanhsehlaw Israel nih cun zeibia hmanh an chim bal ve lo. Israel PM nih arak chimmi cu mipi vialte hna Israen scientist Fakhrizadeh hi a min theih peng ding asi lai tiah arak chimh cang hna. Thawngpang atuhi alinsa ngaingai cang. Aruang cu nikum in tukum ah Iran nih an i bochan taktak mi hna cu thah an si hna, i atu hi Iran cu athin alinh bak in a lin cang ti asi.\nHi thahnak ruangah tutan US President atling dingmi Joe Biden le Iran karlak zongah Iran nuclear konglam cu ruahning bantukin asi te lai lo tiah an chim rih. Tutan thihnak konghe pehtlaiin US President Donald Trump nih atimi cu Iran caah cun sunghzatlaknak nganpi asi ko tiah alanghter. Fakhrizadeh cu Absard khua ah thah asi.\nHi thahnak kongah Iranian state telivision nih a chimmi cu Thing aphurmi motor tthingmi tangah bomb an chiah i, Fakhrizadeh amotor pawngah a buak tiah an chim. Cutikah amotor cu adir i, minung panga nih meithal in an kahthah. Ahnuzultu hna cu an nunnak aliam lo i, amah tucu ahmun lila ah a nunnak aliam tiah an chim. Hithahnak hi mizeihmanh nih kanmah tuahmi asi tiah an langhter mi a um lo.\nSihmanhsehlaw Iran Foreign Minister Mohammad Javad Zarif nih cun Israel apuh hna i, hi thil cu ram pakhat cawlcanghnak asi ko. Ralhrang hna nih Iranian Scientist an thah i, hi miralchia hna thiltuah mi ah hin Israel hi pehtlaihnak an ngei hrimhrim ko tiah a chim. Iran Supreme leader le Hossein Dehghan zong nih Israel an puh ve i, an tuahmi man cu an hmuh hrimhrim lai tiah an chim.\nKHAH US PRESIDENT TRUMP NIH CEILAK IN ATTHUAT CANG HNA


A Hawile Sin ah A Nupi A Nehsawh Nak Pholangh A Duh Ruang Ah A Thilton Mi Khuaruah har Rapthlak (A Cei Taktak) – Onlinenungak\nA Hawile Sin ah A Nupi A Nehsawh Nak Pholangh A Duh Ruang Ah A Thilton Mi Khuaruah har Rapthlak (A Cei Taktak)\nHin thawngpang hi atulio Thailand ram le social media chung ah a lar ngaimi pakhat a si i chungkhar pa pawl pakhat le pakhat i el hnial nak le thinhun nak tiang a chuahpi tu thawngpang pakhat a hung cangmi a si fawn .\nHi thil hi November 26 ah a cangmi a si i patung pakhat nih cun a nupi a tei ning le ai nehsawh khawh ning langhter a duh caah a nupi thilsuk lio cu a hnulei a keeng ah ake a chiah i hman ai thla len .Cu a thinlung put cu a nupi a rak theihthiam tik ah a thinhung tuk ve i ekinn tawlnak fung bak in a ke ah cun a duhtawk tein a rak thuat colh ve .A nupi thinhun in a rak thuat mi hi a fak deuh a si lai a pasal ke cu tuan hau dirhmun tiang a phan .\nAn pa cu ai chir tuk lawmmam i a thilton mi cu a hawile pawl sin ah a chim than .Apsal nih a nupi keeng cung i ke chiah i hmanthlak ai timh lio ah khan innlei ah zeizong vialte a tuantu a nupi cu a baa tuk ve i a thin ai sum kho ve lo i a pasal ke cu fak ngai in a thuat nak a si ve .A hnu ah a pasal nih cun “Nupi le tihram le nehsawh cu mah nih tuar than nak a si ” tiah a thilton mi cu online ah a phozar than .\nPatung thenkhat cu innlei ah nupi le a ttih tuk ko nain an hawile sin ah cun nupi le cung ah a lal ngaimi bantuk in ai chim thiam mi tampi an um ve tawn .A taktak tiah cun pasal le nih hin nupi le hi nehsawh ding asi lo i nupi le zong nih pasal le duhnak theihthiam in um khawh ah cun chungkhar cu a nuam tuk mi ah ai chuah ding a si ko .\nNupi le nehsawh a hmang mi pa cu minung puitling tiah ruah awk an tha rih lo tiah mifim nih an chim fawn.Nupi le a upat mi cu a hringtu a nu a upat mi pa a si ti a si fawn . Source : Thailand Stack .


Cerh Ding Si Ti Lai Lo: Gen Min Aung Hlaing Nih Phung Thar A Ser Mi Cu Ttih Nung Tuk ko Cang. – Chintanbo\nNi hin ah palik nih an rak in tleihding a siah cun, tleihkhawh nak ding ca an keng maw, tleihnak ding caah nawlchuah mi a um maw? zeiruang ah dah, zeitin dah timi a um lo ah cun, tleih a ngah lo nak kong Myanmar mipi zate in theih dingah aupi cuahmah a si i zanlei ah khan cu bantuk phunglam ser mi cu ralbawi Min Aung Hlaing nih a van thlen colh bak ko e.\nPalik lole ralkap nih minung an tleih tik hna ah tleihkhawh nak caken a hau lo htimhrim, tleih ding in nawlchuah nak a um ah cun an tleihkhawh cang hna tinak a si i, a ho nan si poh ah khual nan neih ah cun nan sang lutlai deuh sin a si loh le khuabawi sin ah nan chim lai nan chim lo a siah cun thleih ding an si lai. Mah cu ah cun ni 7 chung thawngtlak si lole thawng 10 liam ding a si lai.\nPhunglam thar an chuah ti a si konain, phunghlun an dinh ter ruang ah phinglam thar a um deuh tinak a si. Mah cucu phunglam hrampi 420 bantuk in pohmah 5,7 le 8 ah palik nih mi a tleih hna a siah cun, tleihkhawh nak ca ai len a hau. Nawlpek nak a um a hau. Khuabawi silo le sang upa nih zulh a hau timi kha a rak si sinain tuzan lei ah khan cu bantuk umti loin, ralbawi Min Aung Hlaing nih cun tuni February 13, zanei ah khan a thlen dih.\nPohmah 5 an buar ruangah mi pakhat khat tleih tik ah khuabawi hruai a hau ti loh. Pohmah 7 an buar ruangah Court i nawlchuah hau lo zong in nazi 24 chung an erh khawh hna. Pohmah 8 an buar ruangah tlaih khawh nak ca um lo zong in an tleih khawh rih hna.\nCuruangah cun palik le ralkap nih cunglei nawlpek nak a um ban tuk in an duh mi cu tleihkhawh nak ca a um lo zong ah an tleih khawh cang hna tinak a si cu. Mah cu vialte cu ralkap nih nawlneih nak an lak chung cu hman ding tinak a ai i, kumkhat chung long nawlneih nak kan lak lai an ti nain kum zsizat remruawm dek an lak te hnga timi cu chimkhawh a si loh.\nSource: VAPUAL AUAW\nKawl Ralkap Nih Nu Hrin Covo Phung An Hrawh Dih Cang.


Hakha Khuachung Lamthluan CCTV Vialte an Thlonghter Dih Hna, Micheu Palik Sakhaan ah an Kalpi Hna – The Cherry Par\nNihin ah ralkap le palik nih Hakha khuachung lamthluanpi kam ah a ummi chungkhar hna nih an inn ah an benhmi CCTV pawl cu ralkap le palik nih an thlonghter dih hna, tiah kan theih. CCTV thlonghpiak a tongmi minung pakhat nih, “Zei ruang ah dah lam lei hoih in CCTV nan bunh a kan ti. Nanmah lei hoih in bunh u an ti i a kan phonghpiak,” tiah The Chin Journal ah a chim.\nCun, micheukhat cu “Palik le ralkap nih kan CCTV an hrawk lo” timi catlap ah min an thutter hna. The Chin Journal nih kan theih tawk ah nihin ah Hakha lamthluanpi kam ah khuami nih an inn ah an benhmi CCTV a tlawm bik 5 an phonghphiak hna. CCTV bunh ruang ah COTR biakinn pawng ah a ummi Nu Par Hlei Iang le Hakha Market hmai ah a ummi Lian Cin Thuan cu palik sakhaan ah an kalpi hna i, zanlei sml. 5:00 tiang ah an thlah rih hna lo, tiah kan theih.\nHakha ah Ralkap Tuahmi Sianginn Saya/mate Training ah Minung 40 Hrawng an Kai. Hakha khua, Suhpawng zung ah ralkap (SAC) nawlpeknak in tuahmi sianginn cachimtu saya/mate training ah minung 40 hrawng an kai hna, tiah thawng kan theih. March 29 in April 1 tiang Myanmar ram huap in cacawn ning thar (New Curriculum) training nan kai dih lai tiah Ralkap (SAC) nih nawl an chuah caah saya/mate cheukhat training an kai hi a si.\n← A him ti lomi ‘Maw Kalay khuadawh te aw’\nA lungtling lo nih ka mawh chiat te ko uh →


Vanlong Chung I Riantuan Mi & Philippines Miss A Thih Zan I Thil Sining Cu CCTV In An Langh Ter (+Video ) – Onlinenungak\nVanlong chungi riantuan mi le Philippines Miss rak ngahtu nungak kum 23 mi Christine Angelica Dacera cu kumthar dong dingin pa 11 he hotel chungah party an nei. Makati, Manila i City Garden Hotel ah party an nei i zingleiah pathtub chungah taklawng in a hawipa Rommel Galida nih a hmuh.\nSiizung ah tlanpi hngal a si nan siizung an thleng ahcun a thi zo ti a si, a serh ihsin thihnai a suak ih mipa cii khal an hmuh ruangah pawngsual in a thi a si ding an ti. Pa 11 lakah 3 cu a theih cia mi minung an si, midang cu a theihmi an si loh nain a hawl le i an hawi le chin an si. A hawi le pa 3 cu palik pawl nih biahal ding in an hruai hna i, a hawipa Gregorio Angelo Rafael nih an tleihhrem lo nak kong a chim.\nA hawi le papawl cu tuai (gay) lawngte an si i an tleihhrem lo nak kong a chim, asinain CCTV zohtik ahcun an i nuam bak timi cu theihkhawh si. Hotel room 2 an hlan i Christine Angelica Dacera cu an zawnh cuahmah lio hmuhkhawh a si cun minung pakhat he an i hnamh cuahmah lio zong hmuh khawh si.\nBia an hal nak ah sivai thalo cu an tawng loh nain, zu an ding ti mi cu a chim. Room chungah zeu an tuah ti cu theih a si loh nain sautuk an um. A lawyer nih CCTV cu a tling lo tuk i tette dang a hawl cuahmah lio a si.\nChristine i chungkhar pawl zong nih biahman theihkhawh ding in an i zuam cuahmah lio a si. Comment-tu ṭhenkhat nih cun amah zong nih nuam a ti tuk ko khah. an tleihrem mi cu a si lai loh. siivai ṭha lo le zu a din cawh ruang ah a thi le si lai tiah an chim.


Salai Isaac Khen nih Vice President Henry Van Ṭhio kong a von chim phuan dih cang – Chin World News Evening\nSalai Isaac Khen nih Vice President Henry Van Ṭhio kong a von chim phuan dih cang\nOctober 21, 2020 Salai Van Chin News\nChin Ramkulh caah Vice President Dr. Henry Van Thio nih zei bantuk dah a tuan?2016 kum hlan deuh Thantlang peng hi a dang pengtlang bantuk in thanchonak lei ah khul a nuar mi peng a si. 1988 hnu lei ah ramkip ah a pem mi zong Thantlang peng hi a tam bik an si. Cu tik ah fimcawnnak le pumpak rian tuannak lei zong ah an van thang cho ngaingai. cu tik ah khaute kip zong ah that hnemank tampi a chuahpi. hihi Ramleeng khuasa hna zuamnak nih athat pimi thanchonak a si. Asinain Chungkhar le peng le tlang thanchonak ding ah sakremhnak (Infrastructure) ah hlawh tlinnak taktak a si kho lo.\n2016 thawk in Thantlang peng ah sakaremhnak (Infrastructure) tampi a hung um. Thantlang peng sii inn, mizaw ihkhun 25 tlum in inkhun 50 tiang tlum sii in sak a hung si. Hakha peng in siseh Electric mei (မဟာဓါတ်အားလိုင်း) mei tha tha kan hmuh. Fimcawnnak ah tanghra sung an tamnak peng a si caah peng mino hna fimcawnnak ding ah စက်မှုလက်မှု sianginn aa kan tuah piak. Thanttlang peng ah dinti peknak ah 2.9 billion in aa kan tuah piak. cu lawng si loin Thantlang ah Thantlang in thlanglei laitlang Matupi lei pehtlaihnak bawinu tiva pi hlei zong aa kan tuah piak. Hi Bawinu va hlei nih Chin Ramkulh chak le thlang laitlang nih aa kan pehtlaih ter tu lam tha taktak a hung si.\nVice President nih a chuah kehnak Thantlang peng Tikir khua ah Tidil cu 2016-2017 tangka kum ah aa kan thawk piak khawh. Hi Tidil pi hi ralkap a rak tuan lio tein saduh a rak thah bal mi a si. စက်မှုဝန်ကြီး Department zung in Virginia စက်ရုံမှူး zong a rak tuan. Sifak santlai lo khua thanchonak ding ah sau nguh mi thanchonak Tidil tuah khawh ahcun kan thawchuah a tha deuh tuk lai tiah a rak ruah.\nRamdang a um lio zong ah hi Tidil pi tuah ding ah lam a phunphun in a rak kawl. 2015 kum thimnak ah NLD in aa cuh lai zong ah teinak ka hmuh ahcun hi Tidil pi dil khawh ding in ka zuam lai tiah saduh thahnak ngan a rak ngei. Hi Tildil hi Vice President dirhmun a phak hnu lawng ah a tuah mi a si lo. A a hlan pi in khua mi hna thazaang in rak tuah cang mi a si. cu tik ah Vice President dirhmun a phak in tha tein an pehzulh khawh mi le an lim mi tu a si.\n2016 kum ah Vice President dirhmun a hun phanh tik ah kum tamtuk saduh a rak thah mi Tikir Tidil pi cu an van pehzulh khawh. 2016-2017 tangka kum in an thawk. 2017-2018 tangka kum an an lim. 2019 January 20 ni ah onnak an tuah. Hi onnak ah Rampi ruahnak petu Daw Augn San Suu Kyi zong nih a tel pi hna i upatnak le lunglawmhnak bia zong a rak chim.\nHi Tidil saknak ding ah a dih mi hi 3 billion a si. Electric mei le tipek nakding ah 2 billion a si.a dihlak 5.234 billion a si. Hi Tidil pi hi 1365/ ဧက/pe tluk a si. Tikir khua kiangkap um khua 8 hna zong duhdim tein dinti a pek khawh hna ding a si. Meitha 50ကီလိုဝပ် a ngei mi zong an chiah khawh, thal caan zong ah khuate 3 tluk a pe kho mi thazaang a ngei. Fur caan ahcun metha a tam lawng si loin ti a liam mi nih cinthlaknak caah tampi a pek khawh rih. Cu cinthlaknak cu tlangcung leikuang a si i leikuang 108.88 ဧက a pek khawh ding a si i a tu cu 98ဧက lawng a pek rih. Hi tidil pi ah nga phun an zuat rih. a duh mi nih zalong tein sio zong thlak khawh a si.\nTikir Dam pwng ah ah Japan ram Sakura Foundation bawmhnak in Japan Cherry kung 1400 le မာဘယ်လ် kung 4000 a dihlak 5400 an cin. Hi Tidil pawng ah cin mi thingkung hna an par tik ahcun Chin ram a dawhter tu tha taktak a si lai. Ramchung ramleeng ah khual chuak;ut an tam lai. Hi Tidil pawng ah Japan Cherry kung laitlang a phak khawh nakding ah ah Pyidawngsu Minsiter U Ung Maung zong nih tuanvo a rak ka pek bal ve. Tikir le a pawngkam khua caah tha hnem santlai a si lai tiah ruahchannak ngan a um.\nTikir Dam hi Chin Ramkulh Tidil a pahnihnak a si. Pakhatnak ah Falam peng um Laiva tidil a si. Hi Tidil zong hi Chin Ramkulh Chief Minsiter Salai Lian Luai tlangtlaknak in in tuan chuah mi a si. Hi Laiva tidil caah budget 4.45 billion a dih. Ara lai mi Cozah term chung ah Matupi le sami kar lam zong Kattaza an phah piak cang hna lai. Palawa tiva hleipi zong 27 bilion dih in an tuah cang bantuk in Falam Surbung vanlawng bual zong 37 billion dih in an ser cang.\nVice President Van Thio hi tinh mi fiang tein a ngei mi a si. alam kip in hnu a thlai mi tlangcung khausa mi, pengkip herhbau nak vialte a lam kip in a zuam mi le tampi rian a tuan mi a si. Khuakip ah thanchonak a um lo ahcun Democaracy hlawhtlin a har ngai. A fek mi Democracy a um lo ahcun thanchonak tatak a um kho lo. A fek mi Democracy le thanchonak a um lawng ah a fek mi federal uknak hmuh lam a fawi lo.Chirhchan: Salai Isaac Khen/The Voice Of Democracy\nAdmin hmurka: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Mipi sinah adikmi thawngpang zamh hi kan i hmuitinhmi a si. Cun, thawngpang kan tialmi hi areltu mipi caah thathnem santlaih, theihtlei ṭha siseh ti hi kan i hmuitin bikmi a si. Asinain, minung kan ti cu tlamtlinlonak tete zong a kho mi a si caah thawngpang kan ṭialmi kan palhnak a um cun theihter khawh peng kan si.\nBreaking News: Zaangtlang khuami, Pu Mang Hei (Kum 50) Nung dam tein an hmuh cang\nLaipa Salai John Thawngkhen @John Myanmar rampi hlasakthiam zuamnak a zuam lio a si-VIDEO


US President Hlun George W. Bush Nih Trump A Rem Ruam Ve Lo, Duhlonak Langhtertu Pawl Thazaang A Pek Hna – Chin 11 News\nUS President Hlun George W. Bush Nih Trump A Rem Ruam Ve Lo, Duhlonak Langhtertu Pawl Thazaang A Pek Hna\nUS vawlei ah miphung thleidannak a um peng rihmi ralchanh in duhlonak an langhtermi hna cu US president thing George W. Bush nih a conglomh hna rualrual in, duhlonak langhter lo dingin a khamtu hna pawl cu faak ngaiin a mawhchiat hna.\nWhite House lenglei ah Trump chuahvah a duh ruang i daitein duhlonak a langhtertu mibu pawl ralkap le police thazaang hmangin an thio dih mi hna thawngpang a theih hnu ah a tu bantukin Bush nih bia a chim ve hi a si.\n“A thadeuh mi lam a um ko dawkaw – zawnruahnak, khat le khat nun i aptinak, ralthatein cawlcanghnak le dinnak ah hram a thlami daihnak hmuh khawhnak lam a um ko. Hmunkhat te ah kan tangti lai i cu a thadeuhmi lam cu kan i thim te ko lai, tiah zumhngamnak ka ngei ko,” tiah Bush nih a chim.\nFloyd thah a tonmi kongah ka lungthin a faak ngaingai. Nautat le namhnul a tongmi black American pawl hi vunrang (white) American pawl nih kan dirpi, an aw kan ngaih i kan theihthiam khawh hna nak a lam kan kawl awk a si, tiah Bush nih vunrang pawl cu thazaang a pek hna.\nAvoi 43nak President a si mi Bush nih hin minfang kheh tein cun Trump hi a cemh lem lo nain, dawtnak le lung i khahnak um dingin thazaangpeknak bia a chimmi zoh tikah Trump biachimmi he cun ai ralchanh ngaingai ti cu chim hau lo khi a si.\n“Ceu lakah kanmah le kanmah kan i hmuhfian khawhnak dingah cun fahnak huah a tongmi le a ngaihchiami hna an authawng hi kan hna kan chitpiak hna a hau. Cu bantuk authawng daihter a timtu hna paoh cu “America” timi a sullam hi an pem lo tinak a si – asiloah zeitindah America hi khuasaknak caah a thadeumi hmun ah a hun i can khawh ning a si, ti an pem lo tinak a si. Nautatmi, namhnuulmi le pheu a tongmi hna an mit (khuachonhnak mit) kan i bunh/hman lawnglawng ah America a sining taktak hi kan hmuh fian khawh lai, tiah Bush nih a chim.\nPolice pawl nih thazaang chuah riangmang in duhlonak a langhtertu pawl heh ti i an nam hna hi thil dawhcah a si lo. A ngaingai ti ah cun, police bantukin upadi (law) lei tuanvo a ngeimi nih duhlonak a langhtertu pawl an kilven hna tikah khin pei “a thadeuhmi hmailei caah,” tiin lam an zawhnak hi a hung thawndeuh tawn lehlam cu, tiah Bush nih a chim.\nPresident a si bangin, Bush zong hi mipi nih duhlonak an langh hnawh tawn ve ko. Iraq kah dingin ai timh lio ah siseh, African American communities a hrawktu Hurricane Katrina a rawlrel ning kongah duhlonak an rak langh hnawh bal. Bush te chungkhar hi Trump he an i hmuthiam lem lo i, a minfang khek in soisel cu an hrial peng ko nain, a politics (Trump i a politics) hi an duh bak lo, ti cu a fiang.\nCu bangin Bush nih biachimnak a ngeih dih le cangka, amah chan lio i former chairman of the Joint Chiefs of Staff a si mi Mike Mullen zong nih cun Trump nih ralkap thazaang hman riangmang in duhlonak a langhtertu pawl thio dih a timhmi hna kongh Trump cu faak taktak in a hun soisel ve.\nHman vai thlak duh ruang tuktak hna i, a kalnak lam sialpiak dingin daitein duhlonak a langhtertu pawl thio dih hna dingin ralkap thazaang a hman mi hrimhrim hi kan lung a rawk ngaingai. Biakinn lei panh in a vung kalnak a ruang hi zeibantuk a va si ko hmanh ah khin, ram chungah daitein duhlonak a langhtertu an nuhrin covo (rights) zeiah a relpiak hna lo ah a cang i, kan ram chung buainak a tlun ruang i a tha a nuammi ramdang hruaitu hna pawl an lung a thawhter chinchin leh lam hna bantuk a si. Cun, hriamnaam ai kenmi kan ralkap pawl lila zong politics lei ah mer a thimh viar hna bantuk a si, tiin Mullen nih a chim.\nNihin i duhlonak an langhtermi vialte hna i a hrihhram taktak cu African American pawl nih an ton cuahmah mi a fehtuk cangmi miphun thleidannak hi a si, ti hi mipi nih nan i fian awk ah a herh, tiah president Bush le Mullen hei ti bantuk nih an hmuhning an chim cang.


Nai thla hnihthum chung Norway cu zawtnak ai chonh thar a tam ngai ve – The Cherry Par\nNai thla hnihthum chung Norway cu zawtnak ai chonh thar a tam ngai ve\nJanuary 23, 2021 January 23, 2021 Cherry News\nNorway cu “everyone must contribute” ti bak cu si le coronavirus a karh lo nak hnga cozah nih zulhding an thanh mi a zul lo poah cu dantat thluahmah asi ko. An dandat ning zong hi a din te loh, kr 20000 thluahmah cawi ter asi ko. Nizan ah Norway chaklei khua pakhat a um mi pa cu hawileng minung 5 cung ngeih lo ding ti mi kha ngai lo in minung 13 he a inn ah tonnak an tuah caah police nih an luh hnawh hna i inn ngeitu pa kha kr 20000 an liam ter, a hawi leng kha pakhat kr 10000 cio an liam ter hna. Nai te ah East Europe lei in rianttuan ah a ra mi pa cu Norway a phanh bak in virus positive asi caah quarantine ah an chiah. Quarantine an chiah chung mizei hmanh he iton lo ding ti mi cu hawi ai len ter hna caah kr 20000 dan an tat pin ah Norway in an ram ah an kuat colh. Smittevernregler (infection control rules) zong hi an rengh deuh chel, an dorh deuh chel tiin a um peng caah i mih sual a fawi te. I mih ahcun luat a um bak loh.\nNai thla hnihthum chung Norway cu zawtnak ai chonh thar a tam ngai ve. A ram milu rup in a karh ngai caah an lau i biatak tein an van rengh. Kan hnung zarh kha cases thar hmuh mi zawr lei a panh an ti i cozah an inuam ngai. Zeimawzet kan van dorh lai an ti vial ah England i an hmuh mi mutation in covid-19 phundang a chuak mi pin ah South Africa i an hmuh thar mi covid-19 phundang zong Norway ah an van hmuh ve tik ah an lau tthan. Tu ni in Oslo area hna cu fak piin an rengh chap hoi (sector an khar chap mi a um len). South Africa i an hmuh mi virus hi orginal covid-19 nak in 50% in a karh a rang deuh ti asi le ram 20 ah a karh cang ti asi. Brazil ah mutation in ai sem thar mi covid-19 phundang zong a um hoi rih. Hi tu hi cu Norway ahcun an hmu rih loh.\nVaccine an chuah mi hi England ah an hmuh thar mi virus cung ah effective asi ve ko tiah an test hnu ah an rak thanh i hnangam deuh in um cio asi. Nain South Africa le USA ah study an tuah thar mi nih a langh ter mi cu coronavirus in a zaw bal cang mi kha South Africa le Brazil ah phundang ai sem mi virus hin an zaw kho tthan ti asi. Cucaah National Institue of Public Health an lungre theih mi cu vaccine hi mah hi mutation phun 2 ahhin effective a si lo sual hnga maw ti asi tiah an ttial.\nP.S: Zaan ih lai le zing thawhka breakfast ei pah hrawng i news rel hi ka tuah kel ka zia ah ai cang rawh. Tuah lo in ka um khawh ti lo mi asi. Thanwgpang theihtlei deuh ka van rel ah facebook hawi le siaherh ah ka van thai lengmang tawn i cheukhat caah mi a simh pah kho men i a rel huam lo nih cun hei skip lengmang te ko uh. Credit: Sangukceu Zinhlawng\n← Thantlang Palik Inn Thlang Khuasa Inn 80-100 karlah Cu Khuaci An Mui,Lam Loin Palik Nih An Chiah Hna\nTuchun thawngpang ah a laar bikmi cu Capitol Hill a cawngtu US ralkap thong 5,000 hna cu an duh na loin motor chiahnak ttuang →


USA mipi caah thawngtha bak si ko hoi cang. chungkhar pakhat sin ah tangka bomh ding mi zat\nAmerican Mizaraan Chungkhar pawl $2,170 Bomhnak Pek Than an Si lai.. Tutan i chungkhar pakhat ah $2,170 bomhnak pek than dingin an timh mi hi, avoikhatnak bomhnak an pek lio nakin $400 lenglo an chap than, tinak a si. Avoihnihnak bomhnak pek dingin khua an khaanmi a tak in an tuah a si ko ah cun, avoikhatnak bomhnak an hmuhmi nakin a vun tamdeuh cang lai, tiah American Enterprise Institute nih survey an tuahmi nih a laughter.\nUS khuasa chungkhar tamdeuh pi sinah bomhnak avoihnihnak phaakter kho dingin, May lio i the House nih a ceihmi bomhnak kong cu HEROES Act nih a takin bomhnak nawl a vun chuah chom ding khi a si.\nCu bomhnak kong cu Senate ah an i ceih lio pi a si. Tu thla awtka hrawng tein khan avoihnihnak bomhnak kan tawlrel cuahmah, tiin Trump a cozah nih a chim. Income tlawmte lawng a ngeimi ko hi an dirhmun a chiakha khun\nA hlei in bomhnak phaisa kan hal rih lai, tiah Trump nih a chim. A ra than dingmi bomhnak hi cu a tam taktak te lai, tiin Trump i a economic adviser Kevin Hassett nih June awtka hrawngah khan Wall Street Journal ah a chim. Bomhnak an pek hmansat lio zongah khan a cheukhat mipeem pawl le American nu le va tampi nan hrelh hna, tiin Trump a cozah cu biahri tirh an tong len.\n$12,200 nak tlawngdeuh lawng a income a si ko nain, Tax a File lo mi cu tutan avoihnihnak bomhnak pek tikah hrelh an si lai. Cucaah, Tax system ning zoh tikah cun, income zalak in a ngei kho le lo mi an tam ngaingai. Minung 12 millions hrawng an um, ti si. Tutan bomhnak a tingcho lo dirhmun a phan dingmi income tlawmte lawng ai ngeihmi pawl hi minak le Hispanic ko an si hna.\nUpadi (law) ningah cun, income $12,200 nak tlawm deuh lawng a ngei mi cu zei bantuk tax hmanh file an hau lo i, nupi pasal a ngei mi ko hi an si khun hna. Cu hna pawl ko cu tutan bomhnak a hmu kho lo ding an si hna. US ah a ummi tam u hi cu bomhnak an hmuh ngawt ko nain, income a tlawmmi hna belte cu bomhnak hmuh an duh ve ko ah cun October 15 hlan ah Internal Revenue Service ah ca an tial a hau lai.\nTutan phaisa bomhnak hi hmuh awk ah ai tlakmi paoh nih an tinco khawh ve nak hnga, nan state chung minung pawl thatein thawng thanh khawh vun i zuam hna u, tiin Center on Budget and Policy Priorities nih states pawl an cah hna. Source- The Sun, Credit-Chelsea Bawi\nBe the first to comment on "USA mipi caah thawngtha bak si ko hoi cang. chungkhar pakhat sin ah tangka bomh ding mi zat"


KIA Hriamtlai Phu Nih Yuzana Company An Hrawk Ruangah Ralkap Nih Warning An Pek Hna, Nain KIA Nih An Leh Colh Hna Uar An Um Tuk – The Cherry Par\nKIA Hriamtlai Phu Nih Yuzana Company An Hrawk Ruangah Ralkap Nih Warning An Pek Hna, Nain KIA Nih An Leh Colh Hna Uar An Um Tuk\nApril 4, 2021 April 4, 2021 Cherry News\nKIA Hriamtlai phu nih Ralhrang phu cu challenge an tuah cang hna. Kawl ralhrang nih Kachin ramkulh chung khuate cheukhat cu vanlawng in bomh an thlah hnawh hna caah khuami tampi cu Kachin Independence Army (KIA) Headquarter a simi Laiza ah an zamh cio hna i, an i dor cio. Cucu KIA hriamtlai phu le mipi i bawmh in Yuzana Pilowpinas Company cu an khuai tiah thawng theih a si.\nHi Yuzana company khuainak kong he pehtlai in Ralhrang phu nih Laiza khuapi cu Bomh thlak hnawh dingin ralrin a pek nain, KIA hriamtlai phu nih Laiza khuapi ah bomh nan thlah ahcun Tuluk Gas Pipeline pi cu kan puah ve lai, tiah ralrin an pek ve hna. KIA hriamtlai phu hi cu uar an um tuk hringhran, Laiza khuapi chungah Ralhrang phu nih bomh an thlah sual ahcun KIA zong Tuluk Gas Pipeline an khuai ve lai i, ramchung civil war cu a fak chinchin ko lai, tiah zumh cio a si.\nKIA nih Shan ram chaklei Pipeline pawngkam ummi nan himnak ding hmun ah zam uh a ti cang hna. Tuluk nih KIA cu Ralhrang ralkap he kahdaihnak tuah uh tiah a fial peng hna nain an duh lo caah Nan Sakhan nganbik umnak LAIZA LE MAIJAYANG khua hna cu kawl ralkap ralhnrang hna nih vanlawng hmang in bomh an thlak dih lai tiah an ti caah, KIA nih cathanh a tuah mi cu lung a hmui in Ttih zong a nung ngai ko.\nShan ram chak lei Tuluk Gas Pipeline pawngkam khuasa mipi hna aran nak in nan himnak ding hmun ah zaam dih uh tiah thawngthanh nak ca cu nizan ah KIA nih an chuah. Caanrau lo teah hrawk kho dih hna sehlaw tha tuk hnga. Tuluk Gas pipeline pi hi mipi nih an auh peng ko nain an hrawk ngam taktak cio lomi le hrawk duh tuk cio mi a si fawn. KIA nih an hrawk sual ahcun Kawl mipi an lung a hmui tuk cio lai.\n← Federal Ralkap Thawktu Chin Miphun, Chin mi an Ral Ṭhat nak aruang an kawl\nRalbawi Tun Myat Naing Nih A Chimmi Hi A Dik Bak Rak Rel Ve Hmanh Uh →


TRUMP NIH AA TIMHMI VIALTE FIANG PUP IN A CHIM CANG – The Chinlung Post\nTRUMP NIH AA TIMHMI VIALTE FIANG PUP IN A CHIM CANG\nPresident Trump cu tuchun ah US le Mexico ramri Texas state Alamo ah a kal i, ramri an khammi vanpang, border wall a va zoh. Khan 450 ramri kulh dingmi ah, khan 400 a khamh dih cang. Tukum chungah a dihlak in lim dih ding in timh a si nain Joe Biden nih a ngolhter than hna ahcun khan 50 hi lim lo thai a si kho.President Donald Trump nih cun a chimning tein a tuahmi pakhat a si.\nRamri khammi a zohnak ah a chimmi cu” President dinhter khawhnak phung 25th Amendment hmang in impeachment nan tuahmi hi US caah tihnung tukmi a si. Mah nan tuahmi thil lila nih Joe Biden cu a hnulei in a rak zulh than te lai tiah a chim.US nih ka ngeihmi zalong tein biachim khawhnak nawl, “Freedom of Speech” cu an kan thah piak cuahmah, mah bantuk hi kan tuanbia ah a um bal lomi a si.\n25th Amendment phung hi keimah caah phan awk pakhat hmanh a um lo,” asinain mah thil nan tuahmi lila nih Joe Biden le a cozah cu hna hnawhnak apek than hna lai, Impeachment nan tuahmi nih minung tampi thinhunnak le thenhmalnak a chuahpi lai, nan ruahning nak leng in tihnung mi thil a si” tiah ralrinnak a pek hna. Democrats nih house ah impeachment an tuah khawh lai nain Senate a phak tik ah Republican party hna nih an rak thah piak thiam dingmi a si.\nPresident Trump nih a dirkamhtu vialte bia a cahmi hna cu, kan nih cu violence, ituk ithah le thil hrawh kan pom lo, “we’re a nation of law, and a nation of order.” kan nih cu phung a ngeimi ram le phung a zulmi ram kan si” Make America Again” [ MAGA ] nih kan ngeihmi tlaihtleng cu zulh phung fel tein zulh a si. “respect for law enforcement is the foundation of the MAGA” tiah a chim. Pathian nih thluachuah in pe cio hna, Pathian nih law enforcement vialte thluachuah in pe hna sehlaw, America rampi zong thluachuah pe seh” ti in a bia a donghter. Credit: Salai Lairamthang


Kawl Ralkap Kahnak Ruangah Khuami Pahnih Thi – Chin 11 News\nKawl Ralkap Kahnak Ruangah Khuami Pahnih Thi\nPosted By: Chin News December 12, 2019\nKawl ralkap kahnak ah khuami pahnih an nunnak a liam. Rakhine ramkulh Minbya myone ah Kawl ralkap kahnak ruangah khuami pahnih an nunnak a liam tiah theih a si.\nMinbya myone Phungtawa khuate ah a ummi khuabawi U Ngan Ting ( kum 42 ) cu zahan sml 11:00 hrawng ah khan Kawl ralkap pawl khua ah an lut i an vuak an den hnu ah meithal in an kah i a nunnak a liam. Cu pinan fa pakhat a ngri cangmi nutung Daw Phyo Phyo Win zong ralkap nih a inn chung ah an kah i a nunnak a liam tiah an chim.\nMahhi an khuabawi a umnak pawng ahhin inn 10 hrawng an um hna. Kawl ralkap an rat lio ah phone an chawn. Ralkap nih an phone chonh mi ngol ding in meithal an puah hnawh hna. A cheu an zam i a cheu an zam lo. Cuticun ralkap nih an kah hna i minung pahnih an thih hi a si.\nMahhi kong ah Kawl ralkap lei nih an chimnak ahcun sullam ngei lo a ruang um lo kahnak kan tuah lo tiah an chim. Tuchun zanlei tiang ah khan an ruak lak an senh rih hna lo. Ralkap nih halthlainak an tuah cuahmah rih.


Bomb Puak Mi Ruang Nghakchia Minung 6 Hliamhma An Pu I Pakhat Cu Tuzan Ah A Nunnak A Liam - Khuaruah Har News\nTuni July 30 zanlei suimilam 4:30pm hrawng ah khan Kuat Khain Myone khu Tin khuate ah bomb a puak i nghakchia minung paruk hliamhma an pu tiah theih a si. Minung paruk chung ah nghakchia pakhat cu tuzan suimilam 9:00pm ah kan a nunnak a liam tiah theih a si.\nMah nghakchia minung paruk hna cu inn pawng ah lente an i celh cuamah lio ah khin bomb arak puak i cu bomb puak mi nihcun akhen hna i an paruk ning tein hliamhman an pu tiah theih a si. Mah minung paruk chung ahcun kum 5 mi ma King Kham an tihmi cu suimilam pakua le munite sawmli ah anunnak a liam.\nA thi mi nghakchia hringtu nule pa hna cu San pyine nichuah lei Tachileih myo ah khuasa mi an si i, a thi mi an fa nute cu a pu le sin ah a um mi a si tiah theih a si. Hliamhma a pu mi nghakchia minung pahnih hna cu Kuat Khain sizung ah thlopbul cuahmah an si.\nHliamhma pu mi hna cu Kyaw Htun kum 7, Aye Lawng kum 8, Aung Nan kum 5 hna cu an hliamhma a fah deuh caah Lashio myo sizungah an kal pi hna. A luancia mi zarh ah khan ralkaap tatmah 99 khah-lah-zah 419 hna cu bomb puaknak inn ah an riak ruang ah hi bantuk kahdohnak an tawnnak a si tiah khua mi pakhat nihcun an chim.\nKawl ralkaap le AA tapung ruang ah hin sualnak ngei minung zeizah dah nunnak liam cang i minung zeizah nih dah inn lei lo an zam tak cang ruah lengmang ah hin ngaihchia taktak khi an si. Kan kawlram ngai hi zeitik ah khin dah kahdohnak thawngpang a daih te ngha hi ruah lengmang ah lungrawk taktak a si.\nChina J-20 Le US F-22 Jet Fighter Ah Hin Nang Zei Ram Neih Mi Dah Ttha Nati Deuh I Na Uar Deuh


[VIDEO] Benjamin Sum le Yaw Kee hmurka - Myanmar Idol Top 11 | THE CHIN EXPRESS\n[VIDEO] Benjamin Sum le Yaw Kee hmurka – Myanmar Idol Top 11\nAtu lio Chin vawlei pumpi a hnintu Myanmar Idol Season 4 Top 11 chungtel Benjamin Sun, Yaw Kee le Esther Dawt Chin Sung cu Kawl celebrity media nganbik a simi MC le adang tampi nih bia an hal ve hna.\nBenjamin Sum le Yaw Kee an halmi hna zoh usih. Esther Dawt Chin Sung an halmi cu kahin kan ṭial cang, hmet law rel khawh asi.\nYaw Kee nih, “kanmah 11 ningin pakhat le pakhat kan thiamnak aa dang cio. An dihlak in power khat ṭhipṭhep tein an ra cio hna i an thiam dih. Kan i zuam ṭimi hna sinin i lak awk zong tampi um,” tiah a chim.\n“An i ziak khunmi hla phun (genre) um cio i mah bantuk ahcun ṭha tukin an sak khawh cio hna. Nain kan i ziakmi cio lawng sak khawh si lo, hla phunphun sak asi caah kanmah 11 ningin hla phunkip kan ngai cio hna. Kan i tim cio hna.\n“Mipi nih tha a kan pekmi a lakka sinak hnga lo, a ṭha bikin kan sakpiak khawh hna nak hnga kan dihlak in kan i tim cio,” tiah a chim.\nBenjamin Sum nih, “avoi 1nak bik Live zuamnak caah tampi timhtuahnak ka ngei. Solo Round zuamnak kan dih cangka in hla ka ngai colh. Hlasak a kan chimtu saya/ma nih a kan chimhmi ka si khawh chungin ka zulh i tampi kaa zuam,” tiah a chim.\n“Ka aw ngan tukmi cu Pathian thluahchuah asi ka ti ko lai.\n“Kei cu tlangcungmi ka si tikah ka aw zong pei i ka zuam ṭimi ka hawile nih cutin khatin na chuah lai ti an ka chimh tawn, unau chuakṭi khat bantukin kan um hna,” tiah a chim.\nCun, STUN Magazine sinah Yaw Kee nih, “kanmah minung 11 lakah keimah hi a mui chia bik [hihiii..], cun a tung niambik zong ka si caah ka mui zong i dawh deuh dingin ka zuam cuahmah,” tiah capo in a chim.\nBenjamin Sum nih, “avoi 1nk bik Live (Top 11) tiang ka phan kho lai maw ti ka rak hngal lo, atu bantukin ka phanh khawh caah hringtu ka nu caah hla fung 1 te kai thimmi um. Ka nu caah sakpiak ka duh. Hla khawngsin cu “Ka Nu Caah (Ame-a-twet) ti asi,” tiah a chim.\nYaw Kee le Benjamin Sum nih thapetu mipi cungah an i lawmh tuknak kong zong tampi an chim. Acung le tang video 2 ah tling tein zoh khawh asi.